OPPO A83 Diperkenalkan Dengan Paparan 5.7” Dan Kamera 13MP

OPPO baru-baru ini memperkenalkan sebuah lagi telefon pintar kelas pertengahan yang dinamakan OPPO A83. Telefon pintar ini dikuasakan dengan cip Octa-core 2.5Ghz bersama paparan 18:9 pada skrin bersaiz 5.7 inci beresolusi 1440 x 720p.

Berukuran 150.5 x 73.1 x 7.7mm dan seberat 143g, peranti ini turut dimuatkan dengan memori dalaman 4GB dan storan seluas 32GB. Selain itu, perkakasan dalaman juga didatangkan dengan bateri sebesar 3,090mAh yang dijana melalui sistem antaramuka Android 7.1 Nougat. Melengkapkan ciri-ciri A83, telefon ini juga menyediakan teknologi pengecaman wajah sepantas 0.18 saat.

OPPO A83 dijual pada harga CNY1,399 (sekitar RM872) dengan pilihan warna Champagne gold dan Black bermula 29 Disember depan di pasaran China buat masa ini.

Sumber


OPPO F11 Pro Bakal Tiba Di Malaysia Mac Ini?

Berita baik buat peminat OPPO!!! OPPO F11 Pro yang dihadirkan dengan kualiti swafoto yang menakjubkan bakal menjengah pasaran Malaysia pada Mac ini. Dikhabarkan F11 Pro ini bakal memberikan hasil fotografi potret yang lebih baik. Ia juga bakal memperkenalkan potret dalam situasi low light.

Dihadirkan dengan rekaan gradient seperti OPPO F9, OPPO F11 Pro pastinya akan mempertingkatkan inovasi teknologi yang mana akan mengagumkan pengguna.

Bagi mendapatkan maklumat lanjut, anda bolehlah melayari laman sesawang rasmi OPPO  atau laman rasmi Facebook OPPO.

Baca juga:


Samsung Bakal Perkenal Peranti Baru Lagi Pada 10 April 2019?!

Samsung dikhabarkan telah menjadualkan pengenalan peranti baru pada 10 April 2019. Buat masa ini tiada sebarang maklumat rasmi yang diketahui dan pihak Samsung masih berteka-teki mengenainya. Pun begitu, ramai membuat spekulasi ia berkemungkinan adalah peranti di bawah siri Galaxy A.

Enter the era of live. April 10, 2019 – Live on https://t.co/kDIR3TcbZ5 #SamsungEvent pic.twitter.com/EqN8wF04Wd

— Samsung Mobile (@SamsungMobile) March 18, 2019

Pun begitu, ia sekadar spekulasi semata-mata dan sama-sama kita tunggu 10 April depan untuk melihat apakah kejutan yang bakal dibawa oleh pihak Samsung. Adakah lagi gempak? Sama-sama kita nantikan!

Sekadar makluman, Samsung Malaysia telahpun melancarkan Samsung Galaxy A50 dan Galaxy A30 untuk pasaran tempatan dan ia ditawarkan pada harga sangat mampu – Galaxy A50 (6GB+128GB) – RM 1,199 & Galaxy A30 (4GB+64GB) – RM799. Maklumat lanjut, KLIK PAUTAN INI.


Zizan Razak Menyemarakkan Sambutan Ramadan Bersama Free Fire Sebagai Duta Pertamanya Di Malaysia!!

Free Fire, permainan mudah alih yang paling banyak dimuat turun di dunia pada 2020 dan 2019, sudah bersedia menyambut Ramadan dengan para pemainnya – dikenali sebagai ‘Survivors’ – di seluruh Malaysia menerusi acara Ramadan 2021. Dihasilkan dan diterbitkan secara global oleh Garena, Free Fire bakal menyajikan pelbagai aktiviti dan ganjaran hebat untuk rakyat Malaysia sepanjang bulan mulia ini, sambil kita menzahirkan amalan memberi. Sejajar dengan acara ini, Garena turut memperkenalkan Zizan Razak sebagai duta jenama selebriti Free Fire yang pertama di Malaysia, sekaligus mengembangkan strategi Garena untuk menyediakan pengalaman sentuhan tempatan yang mengujakan kepada ‘Survivors’ di Malaysia.

Berkongsi kebaikan (dan hadiah!  pada bulan)  Ramadan ini

Acara Ramadan Free Fire menggalakkan ‘Survivors’ di Malaysia untuk berkongsi kebaikan antara satu sama lain dengan amalan memberi, lebih-lebih lagi pada masa ini di mana ramai daripada kita sedang berjauhan dengan insan tersayang. Dengan menyatukan komuniti dalam Free Fire, ‘Survivors’ dapat mengatasi jarak fizikal – untuk sama-sama mencipta kenangan dan detik menyeronokkan.

Mulai 6 Mei hingga 16 Mei, ‘Survivors’ dapat menebus hadiah setiap hari dan berkongsinya dengan rakan-rakan mereka, dengan menerima satu dan memberi satu hadiah sahaja setiap hari. Nantikan ganjaran hebat seperti ‘Custom Room Card’ dan beg galas ‘Verdant Soul’ bertemakan Ramadan, hanya pada 13 Mei.

Bagi menyemarakkan semangat memberi, ‘Survivors’ juga dapat memperoleh ganjaran pencapaian individu berdasarkan jumlah hadiah yang dikongsikan mereka. Serlahkan amalan memberi pada bulan Ramadan ini untuk mendapat pelbagai hadiah menarik seperti ‘Celadon Grail lootbox’ dan ‘Persia Prowess Bundle’.

Di samping itu, ‘Survivors’ di Malaysia boleh sama-sama menghitung hari untuk Raya dengan memperoleh ‘bonus log-masuk’ yang hebat sebagai komuniti! Ia termasuk kad percubaan ‘weapon skin’ serta watak-watak kegemaran peminat.

‘Survivors’ juga akan menerima ganjaran dalam bentuk token Lemang bagi setiap perlawanan yang disertai, yang dapat ditukar dengan ‘M82B- Dragon Mob gun skin’ secara percuma sepanjang tempoh acara Ramadan 2021.

Belum habis lagi! Lebih hadiah eksklusif akan menanti ‘Survivors’ yang log masuk pada 13 Mei, di mana pemain yang bermain selama lebih 30 minit boleh mendapat ‘Magic Cube’ yang amat berharga, yang boleh ditukar dengan kostum ‘bundle’ pilihan mereka!

Malahan, keseronokan akan diteruskan selepas ‘Peak Day’ dengan misi Lanjutan Hari Raya. Dengan menyempurnakan misi, ‘Survivors’ juga dapat memiliki ‘Jungle Excursion skyboard’ eksklusif yang membolehkan mereka meluncur di langit dan memasuki medan perang dengan penuh bergaya!

Zizan Razak menjadi duta Free Fire Malaysia yang pertama

Garena juga mengumumkan pelakon, penyanyi dan pelawak, Zizan Razak, dari rancangan      rancangan realiti tempatan popular, ‘Raja Lawak’ serta filem komedi aksi blokbuster ‘Polis Evo’, sebagai duta pertama Free Fire di Malaysia.

“Saya amat teruja untuk menjadi duta Free Fire yang pertama di Malaysia. Sebagai pelakon, saya berazam menghiburkan dan mencipta pengalaman yang tidak dapat dilupakan bagi rakyat Malaysia. Dengan Free Fire yang menetapkan piawaian untuk permainan kompetitif di Malaysia, saya berharap dapat menyertai gelombang e-sukan yang sedang berkembang pesat, dan membawa hiburan yang hebat ini kepada belia tempatan,” kata Zizan.

Zizan dipilih sebagai duta jenama Free Fire yang pertama di Malaysia disebabkan permintaan tempatan yang popular. Beliau akan menjadi wajah Free Fire di Malaysia bagi tahun 2021, dan akan muncul dalam pelbagai bahan pemasaran Free Fire, termasuk iklan TV, sebuah filem pendek eksklusif, dan video muzik yang masing-masing akan disiarkan di media sosial Free Fire seperti YouTube dan Facebook pada 8 Mei dan 13 Mei.

“Ia juga amat bermakna bagi saya untuk menjadi sebahagian daripada kempen ini pada bulan      Ramadhan, terutamanya dengan tema saling memberi dan berkongsi kebaikan. Saat-saat hebat sedemikian dapat mengeratkan persahabatan sesama rakan, dan kenangan yang mana kita sama-sama memberi sokongan kepada antara satu sama lain      pasti akan menjadi sesuatu yang tidak dapat dilupakan, apabila kita menggamit memori lama suatu hari nanti,” kata Zizan.

Sertailah Zizan untuk berkongsi kebaikan di Ramadan ini dan acara-acara akan datang. Ikuti laman media sosial Free Fire (Facebook, YouTube, Instagram, TikTok) untuk maklumat terkini!Free Fire boleh dimuat turun dari Apple iOS App serta Google Play store.


Kempen Istimewa “iChanged” Samsung – Tawar Promosi & Ganjaran Hebat Untuk Galaxy S10!

Raya dah nak dekat…Mesti korang teringin nak tukar smartphone baru kan? Teringin tukar tapi takut mahal? Aha! Samsung kini mengadakan kempen istimewa, “iChanged” – di mana korang boleh miliki Samsung Galaxy S10 dengan penawaran yang menarik!

Kempen bermula SEKARANG – 31 Julai 2019. Melalui kempen ini, Samsung menawarkan pelbagai promosi menarik di samping ganjaran yang hebat kepada orang ramai. So, jangan tunggu lama-lama nanti melepas! Butiran promosi adalah seperti jadual di bawah :

BUTIRAN


Menghasilkan GIF Lebih Mudah Dengan Gboard Untuk Peranti iOS

Walaupun Gboard telah dibangunkan oleh Google, pengguna peranti iOS jelas memiliki kelebihan berbanding peranti Android itu sendiri. Melalui kemas kini yang telah diterima oleh Gboard, pengguna peranti iOS mampu menghasilkan GIF jauh lebih mudah dengan kehadiran ikon kamera dengan simbol infiniti.

Pengguna peranti iOS hanya perlu klik pada ikon tersebut dan dengan menggunakan bantuan kamera depan atau belakang, mereka boleh membuat rakaman dalam dua mod berbeza iaitu Loop ataupun Boomerang. Walaupun fungsi ini telah tersedia sejak September 2017 yang lalu, kebanyakan daripada pengguna tidak menyedari kewujudannya kerana ia tersembunyi di sebalik butang emoji.

Jadi dengan meletakkan ikon untuk menghasilkan GIF pada bahagian atas papan kekunci, pengguna mampu mengaksesnya dengan lebih mudah dan pantas.

Muat turun: Gboard untuk iOS


OPPO R15 Pro Membawa Promosi Menarik Sempena FIFA Piala Dunia 2018

Sempena musim hangat bola sepak, OPPO ingin meraihkan kegembiraan bersama peminatnya dengan mempromosikan R15 Pro pada tawaran menarik. Menerusi rakan kongsi Celcom dan SenQ, anda boleh membeli peranti baharu ini dengan hadiah percuma termasuk WeLoop Now 2 Smart Band dan WeLoop Neo Smart Band mulai 21 Jun 2018 hingga 15 Julai 2018.

Dapatkan WeLoop Now 2 Smart Band secara percuma dengan setiap pembelian OPPO R15 Pro di kedai Celcom.

Dapatkan WeLoop Neo Smart Band secara percuma dengan setiap pembelian OPPO R15 Pro di kedai SenQ.

OPPO R15 Pro menjadi peranti pintar pertama keluaran OPPO yang menawarkan dwi-kamera 20MP + 16MP dengan ciri-ciri penggambaran yang menarik. Tidak hanya memfokuskan kepada fungsi penggambaran, prestasi juga amat dipentingkan dengan sokongan pemproses Snapdragon 660 Octa-core 2.2GHz serta RAM 6GB dan 128GB ROM.


BURUJ, Jam Tangan Azan & Panduan Arah Kiblat

Jam tangan yang dikeluarkan kini bukan sekadar hanya untuk gaya, malah hadir dengan pelbagai fungsi tambahan yang boleh dimuat turun di Google Play. Ia termasuk jam tangan yang dapat membantu masyarakat muslim terutamanya dalam memudahkan anda melakukan ibadah fardu.

BURUJ adalah sebuah jam tangan yang menyediakan maklumat waktu solat di seluruh dunia, kompas kiblat automatik bagi merujuk arah kiblat dengan tepat serta aplikasi tasbih digital. Gabungan tiga dalam satu ini pastinya menarik minat khususnya golongan muda yang gilakan gajet.

Seandainya anda menghadapi masalah dalam pengurusan masa, jam ini boleh menyelamatkan daripada terlepas waktu melaksanakan ibadah wajib. Lebih menarik lagi, anda boleh menulis nama sendiri pada jam tangan ini. Bagi pengguna yang tidak tahu berbahasa arab, jam tangan BURUJ juga tersedia dalam bahasa inggeris.

Pasti ramai yang tertanya-tanya berapa lama ia mampu bertahan? Usah risau kerana jam tangan BURUJ akan memaparkan bateri yang tinggal dan bateri boleh bertahan sehingga 3 tahun sebelum perlu menukarnya.

Kepada yang berminat untuk membeli jam tangan Buruj ini, ia dijual pada harga RM329.


SnapChat Bakal Tampil Dengan Fungsi Muzik Pada Video Bagi Menyaingi TikTok

Pasti ramai yang mengetahui tentang aplikasi TikTok yang merupakan aplikasi perkongsian video yang disertakan dengan sokongan muzik. Pastinya, bidang ini dipelopori oleh TikTok.

Ekoran daripada itu, SnapChat dikhabarkan bakal menjadi pencabar bagi perkhidmatan tersebut dengan menghadirkan intergrasi muzik pada aplikasi tersebut. Pengguna yang menggunakan aplikasi ini pasti dapat menjadikan video yang dihantar lebih menarik.

Justeru itu, SnapChat sedang mendapatkan hak penyiaran daripada syarikat muzik seperti Warner Music Group, Universal Music Group dan Sony Music Entertainment.

Namun masih belum diketahui bilakah kemaskini terbaharu ini akan dinikmati oleh penguna. Jadi sama-sama kita nantikan!!!


AWE2021 Berjaya Dianjurkan dengan Pelan Tindakan untuk Kehidupan Pintar dalam Dekad Baharu

BEIJING, 29 Mac 2021 /PRNewswire/ — Ekspo Dunia Perkakas & Elektronik 2021 (AWE2021), dengan tema “Pintarkan Masa Depan” (“Smartize the Future”) melabuhkan tirai dengan jayanya di Pusat Pameran dan Konvensyen Kebangsaan (NECC), Hongqiao, Shanghai, China pada 25 Mac 2021.

Menurut data daripada pihak penganjur AWE China Household Electrical Appliances Association (CHEAA), jumlah kunjungan AWE2021 melebihi 350,000, melakar pencapaian tinggi yang bersejarah.

Dengan kawasan pamerannya diperluaskan kepada 150,000 meter persegi, AWE2021 menghimpunkan hampir seribu pempamer dari dalam dan luar negara termasuk syarikat-syarikat berpengaruh antarabangsa seperti Gaggenau, Miele, GE Appliances, Bosch, Siemens, Fisher & Paykel, Panasonic, Sony, Sharp, AEG, Gorenje, ASKO, SMEG, Whirlpool, Hitachi, Philips, Laurastar, 3M, Pentair, Westinghouse dan Shark, nama-nama besar domestik seperti Haier, Hisense, TCL, Skyworth, Konka, Meling, Gree, Aux, Fotile, Robam, Vatti, Vanward, Macro, Galanz, Joyoung, Supor, Lexy, Ecovacs, Meida, Golden Home, Marssenger, Sanfer, HEGII, Airmate dan Flyco, syarikat-syarikat gergasi teknologi dan syarikat-syarikat AI unikorn seperti JD.com, iFLYTEK, 360, Tuya, Topband, Ayla, Xingluo Technology, Aispeech dan SoundAI, serta pembekal-pembekal komponen dan bahan utama seperti LGD, CSOT, GMCC & Welling, Jiaxipera, Nidec, Donper, Highly, Schott, Higasket dan Saite. Sokongan berterusan daripada perusahaan yang mantap ini menunjukkan nilai dan prospek pembangunan AWE.

Pada sebelah malam 23 Mac, Pertunjukan Malam Strim Langsung AWE dilancarkan di Tmall, JD.com dan Kuaishou dengan reruai pameran AWE sebagai latar belakang. Hasil daripada paparan perusahaan yang mengagumkan, acara strim langsung tersebut diakhiri dengan cara yang lebih berasaskan senario berbanding acara strim langsung yang dianjurkan oleh selebriti internet. Menurut statistik yang tidak lengkap, setiap perusahaan yang mengambil bahagian dalam Pertunjukan Malam Strim Langsung AWE dapat menarik berjuta-juta penonton dan berpuluh-puluh juta komen secara purata.

Di bawah tema “Pintarkan Masa Depan”, AWE2021 menunjukkan senario baharu mengenai kehidupan pintar yang membuatkan industri dan pengguna berasa teruja selain blokbuster baharu dilancarkan oleh pempamer. Semakin banyak syarikat memilih AWE sebagai pilihan pertama mereka untuk melancarkan produk baharu, strategi baharu dan ekosistem baharu mereka.

Source: PRNEWSWIRE


Laporan Baharu Dengan 33 Panduan Pakar mengenai Pengurusan IT Pusingan

STOCKHOLM, 9 Jun 2020 /PRNewswire/ — Laporan baharu daripada TCO Development, organisasi di sebalik pensijilan kemampanan global untuk produk-produk IT TCO Certified, menjelaskan bagaimana setiap orang yang membeli dan menggunakan produk-produk IT boleh melaksanakan amalan pusingan dan lebih mampan.

New report with 33 expert tips on circular IT management

“Penyelesaian pusingan telahpun tersedia. Kini kita perlu menggunakannya,” kata Clare Hobby, Pengarah Penglibatan Pembeli Global di TCO Development.

Laporan berkenaan, Impacts and Insights: Circular IT Management in Practice (Impak dan Pandangan: Pengurusan IT Pusingan dalam Amalan), menyatakan bagaimana ekonomi pusingan dapat membantu menyelesaikan banyak cabaran kemampanan yang paling mendesak yang dikaitkan dengan produk-produk IT. Penggunaan linear hari ini menyebabkan berlakunya emisi karbon dioksida yang banyak. Sumber semula jadi telah habis digunakan dengan kadar yang pantas dan sejumlah besar e-sisa yang berbahaya bertimbun, dengan lebih daripada 50 juta tan metrik dibuang setiap tahun, yang mana hanya 20% diurus dengan cara yang bertanggungjawab. Ekonomi pusingan dapat membantu kita mengurangkan tekanan yang kita berikan terhadap planet ini.

Sebagai pelopor bagi perolehan pusingan, kawasan perbandaran Aalborg telah melihat kesan-kesan apabila bertindak dengan ekonomi pusingan yang lebih besar.

“Jumlah gas CO2 yang dapat kita jimatkan dengan menggunakan produk IT dalam tempoh lebih lama mengejutkan saya. Menggunakan komputer riba selama tiga tahun lagi akan dapat menjimatkan emisi yang bersamaan dengan pemanasan dan pemberian kuasa kepada semua bangunan perbandaran selama setahun,” kata Birgitte Krebs Schleemann, pengurus projek untuk perolehan kemampanan di kawasan perbandaran Aalborg.

Peralihan pusingan merupakan satu anjakan paradigma yang akan memerlukan perubahan yang besar mahupun kecil. Dalam laporan ini, pakar-pakar di barisan hadapan ekonomi pusingan dan IT berkongsi 33 panduan konkrit.

“Kami ingin melakukan lebih daripada sekadar teori — laporan ini menyediakan bantuan praktikal buat mereka yang ingin mengambil langkah yang seterusnya,” kata Clare Hobby.

Beberapa panduan:

Baca laporan

Latar Belakang TCO Certified

TCO Certified ialah pensijilan kemampanan yang terkemuka di dunia untuk produk-produk IT. Kriteria komprehensif kami diwujudkan untuk mendorong tanggungjawab sosial dan alam sekitar dalam seluruh kitaran hayat produk. Meliputi 11 kategori produk, pematuhan ditentusahkan secara bebas, baik sebelum pensijilan mahupun selepas pensijilan.

HubungiCassandra Julin+46(0)702866861press@tcodevelopment.comBilik berita

Keywords: Computer Hardware Computer/Electronics Consumer Electronics Entertainment Environmental Products & Services Household Products Household/Consumer/Cosmetics Mobile Entertainment Multimedia/Online/Internet Office Products Computer Accessories Publishing/Information Service Retail Telecommunications Conservation/Recycling Corporate Social Responsibility Environmental Issues Survey, Polls & Research

Source: PRNEWSWIRE


LG Watch Sport Menjadi Peranti Pertama Terima Kemas Kini Android 8.0 Oreo

Berdasarkan daripada perkongsian yang dibuat oleh pembangun Android Wear iaitu Hoi Lam melalui akaun Google+ miliknya, peranti Android Wear sudah boleh menerima kemas kini terbaru Android Oreo. Namun begitu, ketersediaan kemas kini ini juga sebenarnya bergantung kepada model yang dibuat oleh pengeluar peranti Android Wear tersebut dan setakat ini tiada senarai model mana yang akan menerima kemas kini Android Oreo ini. Menurut sumber, setakat ini hanya LG Watch Sport sahaja yang telah menerima kemas kini tersebut dan berkemungkinan besar akan mula diterima pada model Android Wear yang lain tidak lama lagi.

Mungkin tidak banyak pembaharuan besar yang akan diterima melalui kemas kini ini, tetapi beliau telah berkongsi beberapa penambahbaikan untuk pengguna Android Wear seperti tetapan kekuatan getaran notifikasi, pilihan untuk mengunci sentuhan pada paparan apabila basah, sokongan tujuh bahasa baru, saluran notifikasi, penjimatan bateri dengan mengehadkan pengoperasian secara latar, dan banyak lagi.


Huawei Membawakan Rancangan The Voice Malaysia Dan Singapura

The Voice merupakan rancangan realiti yang mempersembahkan nyanyian peserta dari dalam dan luar Negara. Rancangan ini dibawakan oleh Huawei dan saluran dipancarkan oleh StarHub (Singapura) dan Astro (Malaysia), akan berlangsung di Malaysia dan Singapura bermula 17 September depan.

Rancangan Uji bakat yang dilakukan secara atas talian pada bulan Mei yang lalu telah menerima sebanyak 2,000 penyertaan dari Singapura, Malaysia dan negara-negara lain. Namun, hanya 100 peserta sahaja telah disenarai pendek yang akan naik ke pentas pertama tidak lama lagi. Manakala ‘The Blind Auditions’ pula akan bermula esok di Pinewood Studio, Johor Bahru.

Acara ini juga menandakan penampilan rasmi empat jurulatih terkenal, iaitu Hanjin 陈奂 仁, Della丁当, Gary Chaw 曹 格 dan Sky Wu 伍思凯.

Oleh kerana mendapat permintaan yang tinggi pengguna di Malaysia, Astro selaku peneraju utama rancangan televisyen tempatan akan membawakan siri The Voice ke peranti mudah alih di Astro GO dan NJOI bagi memudahkan pengguna menonton.

Juara untuk The Voice musim kali ini akan menerima kontrak rakaman single bersama Universal Music Group. Rancangan ini akan dihoskan oleh DJ Wenhong (SPH UFM100.3) dan Hui Mei (artist Astro), sementara hos belakang tabir mengandingkan DJ Wei Long (SPH UFM100.3) dan William (artist Astro). Penaja lain yang bersama pada kali ini selain Huawei ialah Kinohimitsu Collagen, OSIM, My FM, dan lain-lain syarikat dari Singapura.

The Voice akan ditayangkan bermula 17 September 2017, pukul 8.30 malam di saluran AEC Astro, sementara saluran StarHub TV, Hub E City pada pukul 8.00 malam.


[ Ura – Ura ] : Penanda Aras Geekbench – Samsung Galaxy A41 Mungkin Sokong Chipset MediaTek Helio P65 & 4GB RAM?

Samsung nampaknya persediaan untuk satu lagi peranti baharu – mungkin dikenali sebagai Samsung Galaxy A41. Lebih menarik, peranti ini dikatakan telah muncul di penanda aras Geekbench sekaligus mendedahkan beberapa spesifikasi utamanya. Samsung Galaxy A41 muncul dengan kod nama SM-A415F mencatatkan sebanyak 1,684 mata dalam ujian satu teras dan 5,043 mata dalam ujian pelbagai teras.

Selain itu, senarai Geekbench juga mendedahkan cip pemproses yang digunakan – MediaTek Helio P65 octa-core 1.70GHz dengan persediaan 4GB RAM. Pun begitu, ia mungkin muncul dengan beberapa lagi varian lain. Tidak ketinggalan, Samsung Galaxy A41 bakal menggunakan sistem operasi Android 10 terus daripada kotak berasaskan antaramuka One UI 2.0. Nampaknya Samsung begitu pantas muncul dengan pewaris baharu yea?

[ S U M B E R ]

Artikel Berkaitan:


Program TV Dari Spotify

Spotify telah mengumumkan bahawa mereka akan memperluaskan servis kandungan mereka dengan melancarkan 12 rancangan yang berkisarkan muzik dan budaya pop. Siri video tersebut boleh dinikmati pengguna Spotify pada platform iOS dan Android (percuma dan berbayar).

Untuk fasa pertama rancangan tersebut akan dilancarkan di negara seperti US, UK, Jerman dan Sweden, lain-lain negara bakal menyusul mengikut perancangan Spotify.

Antara rancangan yang bakal ditayangkan adalah Rush Hour yang mengetengahkan kisah dua artis hip hop. Selain itu, terdapat juga rancangan dokumentari seperti Public Spaces di mana anda boleh menonton artis-artis terkenal melakukan persembahan di tempat-tempat awam.


Pancaran Radiasi Paling Tinggi vs Paling Rendah – Peranti Pintar Manakah Dalam Senarai?!

Isu pancaran radiasi pada peranti pintar sering disebut dan ia dilihat sebagai isu biasa sahaja, namun model manakah yang mempunyai pancaran radiasi yang paling tinggi atau rendah tidak dikehahui.

Jadi satu laporan statistik bagi tahun 2018 dari laman Statista telah terdedah dengan senarai peranti pintar yang mempunyai pancaran radiasi paling tinggi dan rendah.

Adakah peranti pintar anda juga merupakan salah satu model yang tersenarai dalam laporan ini?

[ Sumber 1 ] [ Sumber 2 ]


Grab Menasihati Pengguna Untuk Rancang Perjalanan Awal Selepas 12 Julai

Seperti yang diketahui umum, undang-undang baharu e-hailing bakal dilaksanakan bermula 12 Julai ini. Namun yang menjadi kegusaran adalah hanya 10% pemandu Grab yang aktif berjaya memiliki lesen PSV.

Justeru, Grab menasihati pengguna agar merancang perjalanan dengan lebih awal untuk mengelak sebarang masalah.

Setiap hari, pemandu aktif akan menerima 1 juta tempahan perjalanan. Secara puratanya, penumpang boleh mendapatkan Grab mereka dalam tempoh 6 minit, namun semuanya mungkin akan berubah 12 Julai.

Kami menjangkakan pengurangan rakan kongsi pemandu yang aktif di jalan raya. Dengan permintaan untuk e-hailing yang semakin meningkat namun pemandu yang sedikit, pengguna akan terasa kesannya apabila terpaksa menunggu lama terutamanya ketika waktu kemuncak atau ketika hari hujan.

Ketika ini kami menasihati penumpang agar merancang perjalanan mereka. Antara yang boleh mereka lakukan adalah seperti berikut:

Sebelum ini beberapa rungutan daripada pemandu separuh masa yang perlu diberikan perhatian antaranya adalah mencari masa untuk mencari masa untuk menyelesaikan proses dalam jangka masa yang terhad sambil menyesuaikan kerja sepenuh masa dan Kesukaran menavigasi melalui proses permohonan merentasi pelbagai pihak berkuasa.


Vivo Perkenal Identiti Jenama Visual Baru

Baru-baru ini, Vivo telah memperkenalkan identiti jenama visual baru untuk menandakan inovasi syarikat telah bergerak ke seluruh dunia. Identiti jenama visual baru ini termasuklah logo syarikat, warna jenama Vivo yang unik dan tulisan eksklusif bahasa Cina dan Inggeris.

Vivo telah berkerjasama dengan pereka dari Denmark, Bo Linnemann untuk mereka logo baharu ini. Ia disertakan dengan garisan dan bucu yang tajam yang menandakan semangat ke hadapan Vivo.

Vivo juga telah mendedahkan Fon bahasa Inggeris Vivotype yang mana ia didatangkan dengan 6 weights dan 2 widths dan bahasa Cina pula ialah 2 weights bagi memastikan ia boleh diadaptasi di pelbagai negara dan bahasa. bahasa Inggeris dan Cina ini masing-masing telah direka oleh Bo Linnemann dan Qiu Yin.

Penjenamaan baharu ini akan di kemas kini pada sistem VI dan akan dilancarkan di saluran offline dengan segera.

Baca juga:


OnePlus Bakal Perkenalkan OnePlusTag Tidak Lama Lagi??

Satu lagi jenama mengikut jejak langkah Samsung dan Apple adalah OnePlus apabila bakal memperkenalkan peranti penjejak yang dikenali sebagai OnePlus Tag.

Ia bakal diumumkan tidak lama lagi, namun tiada sebarang maklumat lanjut mengenai peranti ini.

Jadi, teruskan bersama kami bagi mengetahui maklumat lanjut dan perkembangan  mengenai peranti ini.


Dapatkan vivo Y91C Pada Harga Diskaun – Hanya RM399 Sempena Jualan 11.11

Sempena jualan 11.11 yang tengah panas hari ini, vivo juga mengambil peluang dalam menawarkan promosi menarik khas peminat vivo.

Kini anda boleh beli vivo Y91C dengan harga diskaun RM399 (harga asal RM499) di semua kedai konsep vivo, pengedar sah, vivo official store serta rakan e-dagang seperti Lazada dan Shopee.

Y91C hadir bersama paparan seluas 6.22 inci dengan skrin bertakuk titisan air, skrin-ke-kerangka sebanyak 88.6% menawakan pengalaman menonton yang cukup memuaskan.

Prestasi dalaman tidak kurang hebat antaranya bateri berkapasiti 4,030mAh, RAM 2GB dan ROM 32GB yang boleh dikembangkan storan kepada 256GB dengan kad microSD, cip pemproses Octa-core, 5MP kamera swafoto dan 13MP kamera utama.


Semak Bekalan Topeng Muka & Hand Sanitizer Secara On The Go!

Wabak COVID-19 (Coronavirus) yang dikesan lewat tahun 2019 telah mengakibatkan kematian dan bilangan jangkitan yang semakin meningkat, sehubungan itu penjagaan kebersihan adalah penting terutamanya memakai topeng muka apabila berada di tempat awam, serta rajin mencuci tangan atau menggunakan hand sanitizer.

Sejak tercetusnya wabak COVID-19, pembelian topeng muka dan hand sanitizer turut menjadi topik perbualan bagi semua orang kerana permintaan yang tinggi menjadikan ia bekalan tidak mencukupi.

Jadi, Persatuan Farmasi Malaysia (Malaysia Pharmaceutical Society) telah menyediakan sebuah peta interaktif yang membolehkan anda menyemak sama ada farmasi di seluruh Malaysia yang mempunyai stok topeng muka dan hand sanitizer.

Buat masa kini, peta ini boleh memaparkan lebih daripada 2000 kedai farmasi di seluruh Malaysia. Warna merah melambangkan masih ada stok, warna kuning melambangkan stok habis dijual dan warna biru adalah status tidak diketahui.

Layari Community Pharmacy Map [FACE MASK CHECK] untuk semakan secara on the go!


HONOR Band 5 Terima Kemaskini Warna Baharu – Olive Green, Coral Pink & Midnight Navy!

HONOR Malaysia kini mengumumkan band pintar terbaharu mereka iaitu HONOR Band 5 bakal diberi kemaskini warna baru lebih trendy – Olive Green, Coral Pink dan Midnight Navy. Bersempena HONOR’s 12.12 sale, HONOR Band 5 boleh dibeli pada harga RM111 (harga asal : RM149) dan ketersediaan bermula 6 Disember 2019.

Selain itu, HONOR turut menawarkan pelbagai diskaun hebat sehingga RM650 untuk sejumlah produk terpilih sepanjang tempoh promosi. Maklumat lanjut, layari HONOR Malaysia.


Statistik Menarik Google Pixel VS Nexus 6P

Google Pixel tidak dapat dinafikan adalah salah satu peranti lewat tahun 2016 yang sangat menarik. Spesifikasi hebat dan terkini, ditambah pula dengan kamera yang merekod skor tertinggi DxOMark merupakan daya penarik utama smartphone ini, namun masih ada yang skeptikal sama ada smartphone ini akan berjaya menawan pasaran dengan harga jualan yang tinggi.

Hasrat Google untuk menghasilkan smartphone sendiri sudah dapat dilihat sejak dahulu lagi, barisan peranti Nexus merupakan bunga-bunga awal Google bergerak ke arah tersebut, dan siri ini mempunyai pengikutnya sendiri kerana menawarkan smartphone dengan sistem Android asli, kemas kini pantas dan juga dijual pada harga berpatutan.

Namun kita semua dikejutkan dengan langkah Google menetapkan kelas harga Pixel setanding dengan peranti iPhone, di mana ramai pengguna mengharapkan Pixel dijual pada harga sekitar harga peranti Nexus 6P dan di sinilah agak ramai yang skeptikal dengan keberjayaan peranti Google Pixel kelak.

Namun semua keraguan telah ditolak dalam masa yang singkat. Menurut syarikat pemasaran peranti mobil, Google Pixel telah memecahkan rekod jualan minggu pertama Nexus 6P. Google Pixel XL mencatatkan jualan di dalam keseluruhan pasaran pada angka 0.02% dalam masa seminggu, padahal Nexus 6P memerlukan masa dua minggu untuk mencatat jumlah jualan yang sama.

Nampak gayanya Google Pixel mempunyai masa depan yang cerah. Pada awal minggu ini terdapat laporan bahawa Google sedang menghadapi sedikit kesukaran memenuhi permintaan Google Pixel dan Pixel XL. Kami pula tak sabar menantikan jualan Google Pixel di Malaysia.


Maybank Visa Memperkenalkan Bayaran Menggunakan Gelang Tangan

Maybank dengan kerjasama dari Visa telah memperkenalkan sistem bayaran yang baru di Malaysia. Sistem baru ini menggunakan gelang tangan yang dikenali sebagai Maybank Visa Payband yang boleh digunakan pada lebih 1000 kedai di seluruh Malaysia yang menawarkan bayaran . Langkah pengenalan ini diambil sejajar dengan tren masa kini yang melihat pelbagai fungsi kepenggunaan diintegrasikan bersama peranti wearable yang jelas memudahkan pengguna.


“Journey” Kini Boleh Didapati Di iOS – Muat Turun Sekarang!

Journey, antara salah satu permainan yang tidak asing lagi dalam kalangan kaki gamers. Permainan ini dikatakan cukup unik dengan idea tersendiri. Untuk pengetahuan semua, Journey kini tersedia untuk versi iOs – dilancarkan oleh Annapurna Interactive . Bagi yang berminat, Journey boleh dibeli pada harga RM19.90 dan ketersediaan bermula sekarang.

Journey merupakan sebuah permainan pengembaraan – menawarkan pemain pelbagai lokasi dan perlu menyelesaikan sejumlah teka-teki. Apa yang menarik, ia menyediakan fungsi pemain secara atas talian – membolehkan pemain berjuma dengan permain lain dan mengembara bersama. Muat turun aplikasi menerusi pautan di bawah :

App Store : Journey


H3C bakal Ubah Ekonomi Digital Global dengan Optimumkan Strategi Globalnya

H3C menerima era transformasi digital

BEIJING, 25 April 2020 /PRNewswire/ — Menerusi pembangunan 5G, IoT, AI, awan dan teknologi canggih yang lain, transformasi digital mempercepatkan evolusi kaedah-kaedah operasi masyarakat. Bahkan, IDC meramalkan bahawa menjelang tahun 2022, ekonomi digital akan menyumbang sebanyak 60% daripada ekonomi dunia keseluruhan. Dengan kesan global wabak COVID-19, keperluan untuk transformasi digital dan pintar sebagai suatu cara hidup telah menjadi lebih daripada keutamaan penting untuk H3C.

H3C, peneraju dalam penyelesaian digital, mengadakan NAVIGATE 2020 dalam talian bertema “Smart-Volution” mulai 20 hingga 25 April ini. H3C melancarkan secara rasminya AI baharu dalam Semua strategi kecerdasan dan memperkenalkan Projek Otak Digital H3C 2020. Di samping itu, ia juga melancarkan beberapa produk dan teknologi inovatif yang berkaitan dengan platform digital pintar selain memanfaatkan penyelesaian bersepadu bagi membantu industri-industri mengatasi dengan lebih baik dan mencapai tahap transformasi pintar yang lebih tinggi.

Cadangan strategi kecerdasan baharu ini memperlihatkan pandangan dan pemikiran baharu oleh H3C terhadap revolusi pintar global. “Dengan pembangunan pesat dalam ekonomi digital global, permintaan terhadap transformasi digital dalam pelbagai negara terus berkembang,” tegas Gary Huang, Presiden Jabatan Perniagaan Antarabangsa dan Naib Presiden Kanan H3C. “Kami percaya bahawa industri digital global mempunyai potensi pembangunan yang besar dan ini memerlukan penyertaan daripada lebih banyak perusahaan yang berupaya untuk menginovasi teknologi digital dan pintar. Kami akan memanfaatkan sepenuhnya kelebihan kami sendiri, merebut peluang pasaran, menyediakan nilai transformasi digital yang terbaik untuk pelanggan kami di dalam dan luar negara serta menjadi pendorong yang penting untuk transformasi pintar global.”

Pada tahun 2019, H3C menembusi pasaran luar negara dengan jenama bebas namanya sendiri, membantu negara-negara mempercepatkan transformasi digital mereka. Kini, ia telah membangunkan perniagaan dalam tujuh pasaran luar negara (Malaysia, Thailand, Indonesia, Pakistan, Rusia, Kazakhstan dan Jepun) serta menembusi industri-industri teras dengan keadaan dan keperluan akses yang tinggi, termasuk kewangan, pembawa dan kerajaan.

Hasilnya, H3C akan mempercepatkan pengembangan pasaran luar negaranya. “Pasaran antarabangsa akan menjadi titik pertumbuhan utama untuk perniagaan masa depan H3C. Dalam tiga hingga lima tahun akan datang, H3C akan terus mengoptimumkan susun atur sistem saluran globalnya, meningkatkan penyertaannya secara aktif dalam pasaran antarabangsa dan memudahkan transformasi digital lebih ramai pelanggan luar negara bermula daripada reka bentuk peringkat tinggi kepada pelaksanaan teknologi melalui penyelesaian bersepadu hujung-ke-hujung yang utama dalam industri,” kata Gary Huang.

Berdasarkan keadaan pasaran luar negara yang pelbagai, H3C akan menjadikan strategi kecerdasannya sebagai panduan dan menggunakan Projek Otak Digitalnya bagi mempromosikan dan membenamkan dengan kukuh pencapaian inovatifnya serta amalan teknologi ke dalam industri-industri teras setempat. Ia akan mencipta penyelesaian digital yang lengkap bersama rakan kongsinya dan menyokong pembinaan digital pelbagai negara melalui kapasiti kukuhnya untuk mengintegrasikan AI, data raya dan pengkomputeran awan, berkembang bersama ekosistem industri global.

Latar Belakang H3C

H3C ialah peneraju industri bagi penyediaan Penyelesaian Digital dan komited untuk menjadi rakan kongsi pelanggan kami yang paling dipercayai dalam usaha mereka ke arah inovasi perniagaan dan transformasi digital. H3C menawarkan portfolio penuh produk Infrastruktur Digital, mencakupi pengkomputeran, penyimpanan, perangkaian, sekuriti dan domain berkaitan serta menyediakan platform digital sehenti yang komprehensif termasuk pengkomputeran awan, data raya, kesalinghubungan, sekuriti maklumat, keselamatan baharu, Internet Pelbagai Benda (IoT), pengkomputeran pinggir, kecerdasan buatan (AI) dan penyelesaian 5G, selain perkhidmatan teknikal hujung-ke-hujung.

Untuk maklumat lanjut mengenai H3C, sila kunjungi https://www.h3c.com/en/Ikuti berita terkini H3C di LinkedIn

Foto – https://photos.prnasia.com/prnh/20200423/2784816-1-a?lang=0Foto – https://photos.prnasia.com/prnh/20200423/2784816-1-b?lang=0

Keywords:  Computer Networks Computer/Electronics Internet Technology Telecommunications

Source: PRNEWSWIRE


Reviu: Samsung Gear Fit2 Pro, Jam Tangan Kecergasan Kalis Air

HARGA: RM 799

Samsung telah membawakan jam tangan pintar Gear Fit2 Pro kepada pengguna tempatan yang menawarkan beberapa ciri-ciri kecergasan. Direka khusus kepada anda yang mementingkan gaya hidup yang sihat, ia boleh digunakan sebagai alat untuk memantau kecergasan harian seperti berbasikal, berlari dan berenang.

Samsung Gear Fit2 Pro yang hadir dengan sensor denyutan nadi dibina dengan kerangka tahan lasak serta kalis air tawar dan masin sedalam 50 meter (5 ATM). Notifikasi dan membaca teks juga lebih mudah dengan skrin AMOLED 1.5 inci beresolusi tinggi yang terang.

Menawarkan paparan skrin sentuh berukuran 1.5 inci Curved Super AMOLED beresolusi 216×432 piksel.

Sensor denyutan nadi terletak di bahagian belakang jam tangan pintar.

Sisi kiri menempatkan butang Power/Unclock dan juga butang Back.

Untuk pengecas jam tangan pintar ini, hanya letakkan di atas pengecasnya.

Penjejak degupan jantung memudahkan pengguna memaksimumkan aktiviti senaman, merekod pembakaran kalori dengan lebih baik dan mendapatkan gambaran tentang tahap kesihatan keseluruhan anda. Samsung Gear Fit2 Pro juga menaik taraf fungsi penjejakan kesihatan dan kecergasan dengan ciri berkesan yang berlandaskan kadar jantung peribadi anda.

Berbeza dengan jam tangan pintar yang terdapat di pasaran, dengan Gear Fit2 Pro pengguna boleh menggunakan aplikasi seperti MyFitnessPal, MapMyRun, Endomondo dan UA Record sebagai rujukan kecergasan. Ia merupakan jam pintar kecergasan yang pertama di dunia yang menyokong aplikasi kecergasan pihak ketiga.

Selain aplikasi kecergasan, pengguna juga akan menerima notifikasi seperti panggilan, mesej, Whatsapp dan Facebook melalui peranti ini. Selain itu, terdapat mesej pendek seperti Yes, No, On my way, OK, Thanks dan beberapa lagi untuk anda membalas mesej terus dari Gear Fit2 Pro ini.

Bosan bersenam tanpa mendengar sebarang muzik? Dengan adanya Gear Fit2 Pro, bersenam kini tidak lagi sunyi mahupun bosan. Anda boleh mendengar muzik kegemaran semasa bersenam tanpa sebarang masalah, tetapi perlu menyambungkan peranti ini headphone yang ada sokongan Bluetooth dan ia boleh beroperasi dengan baik.

Samsung sememangnya terkenal dengan peranti tahan lasak! Oleh itu, Gear Fit2 Pro sangat sesuai bagi mereka yang kerap melakukan aktiviti lasak dan melakukan sukan agresif. Menerusi kerangka dengan sokongan kalis air ini, ia boleh digunakan dalam air tawar dan masin sedalam 50 meter (5 ATM).

*Aplikasi ini hanya sesuai disambungkan dengan peranti Samsung sahaja buat masa sekarang.


9 Langkah Memastikan Data Peribadi Dalam Peranti Pintar Anda Selamat!!!

Telefon pintar pastinya sebuah mekanisme yang penting buat pengguna pada ketika ini. Ia bukan hanya untuk berhubung melalui panggilan atau kiriman mesej, tetapi kepelbagaian fungsi memudahkan hidup anda.

Namun disebalik kelebihan tersebut, maklumat peribadi anda berisiko untuk dicuri pada telefon anda. Berikut adalah 9 langkah memastikan data peribadi dalam peranti pintar anda selamat!!!

Tidak kira sama ada anda menggunakan peranti mahal mahupun murah, atau Android mahupun iPhone, apa yang perlu anda lakukan adalah meletakkan kata laluan pada peranti tersebut. Ia menyukarkan pihak ketiga untuk menggunakan peranti ini yang sekaligus menyelamatkan maklumat peribadi anda.

Pastikan anda melakukan Back Up sebarang data yang berada di telefon anda kerana ia sangat berguna sekiranya anda kehilangan telefon anda. Contohnya Whatsapp.

Kadang-kala aplikasi yang dipasang pada peranti tidak berada dalam kadaan yang selamat kerana mungkin mengandungi Malware. Aplikasi ini secara tidak langsung menjejaskan data anda dan merosakkan telefon anda.

Hal ini perlu anda lakukan kerana setiap kemas kini akan dihadirkan dengan perlindungan daripada sebarang anasir-anasir yang boleh merosakkan telefon seperti Malware, Bugs dan sebagainya.

Pada zaman sekarang, ramai yang cuba mengambil kesempatan dengan cuba ‘hack’ akaun iCloud atau Google anda. Apa yang boleh anda lakukan sebagai langkah persediaan adalah dengan aktifkan 2 langkah pengesahan (2 step verification) bagi akaun ini.

Ramai pengguna yang melakukan tindakan Rooting atau Jailbreak peranti mereka. namun tanpa mereka sedari ia sebenarnya merosakkan telefon mereka. Sekiranya anda melakukan tindakan ini, anda tidak dapat mengemasi kini OS terkini yang sekaligus mendedahkan peranti anda kepada bahaya.

Sekiranya anda kehabisan data dan berada di luar. Anda pastinya akan cuba menyambung peranti anda dengan WiFi ditempat umum. Pastikan anda berhati-hati dan menyemak terlebih dahulu WiFi yang anda sambungkan itu.

Sekiranya anda memuat turun aplikasi, pastikan anda membuat akaun anda mengunakan aplikasi tersebut sekiranya anda ingin melakukan sebarang transaksi. Jangan buka menggunakan browser kerana ia lebih berisiko untuk terdedah.

Ia mungkin seperti perkara remeh, namun ia sebenarnya tindakan yang perlu dilakukan. Pencuri yang mengambil telefon anda boleh mengakses telefon anda dan mengambil maklumat peribadi anda. Laporkan bagi melindungi maklumat peribadi anda.

Artikel Berkaitan:


HONOR Failkan Tanda Dagang Untuk Siri HONOR X Akan Datang – HONOR 10X ~ HONOR 50X?

Siri HONOR 9X belum lagi diperkenalkan secara rasmi, namun terdapat desas desus mengatakan syarikat gergasi tersebut dikhabarkan telah menfailkan tanda dagang untuk model siri HONOR X akan datang.

Memetik beberapa sumber, HONOR telah menfailkan tanda dagangan tersebut di Organisasi Harta Intelek (IPO) – memperlihatkan sejumlah tanda nama termasuk HONOR 10X, HONOR 20X , HONOR 30X, HONOR 40X dan HONOR 50X. Pendedahan ini sekaligus menunjukkan penjenamaan siri HONOR X akan datang adalah berasaskan gandaan 10.

Apa pandangan anda mengenai penjenamaan ini? Adakah mungkin ia lebih mudah untuk diingat? Pun begitu, maklumat tertiris masih rumors dan belum diketahui kesahihannya. Sekadar makluman, siri HONOR 9X bakal dilancarkan pada 23 Julai 2019, stay tuned!

[SUMBER]


IFA 2018 : Sony WH-1000XM3 Dilengkapi Dengan Port USB Type-C

Sempena acara IFA 2018 yang berlangsung di Berlin kali ini, Sony telah memperkenalkan sejumlah produk baru keluaran mereka. Antaranya, fon kepala Sony WH-1000XM3 tanpa wayar.

WH-1000XM3 dilancarkan sebagai tambahan produk terbaru dalam siri 1000X siri tanpa wayar dengan beberapa penaiktarafan pada rekaan dan fungsi. 1000XM3 mempunyai reka bentuk baru yang lebih langsing dan ringan selain kemaskini pada rekaan pad telinga serta kepala yang lebih tebal.

Fon telinga ini akhirnya boleh dicas menggunakan kabel USB Type-C dan bateri yang digunakan mampu memberikan tempoh penggunaan sehingga 30 jam dengan sistem pembatalan hingar diaktifkan. Cip HD Noise Cancelling Pro cessor QN1 yang terkini menjanjikan pembatalan hingar yang lebih baik berbanding model terdahulu.

Pada masa sama, Sony juga melancarkan fon kepala sukan WF-SP900 tanpa wayar yang menawarkan rintangan air dan habuk serta dilengkapi dengan storan dalaman. Selain itu, Sony turut mempamerkan pemain muzik digital DMP-Z1 dengan penguat analog output tinggi dan fon kepala stereo IER-Z1R di telinga dengan tindak balas frekuensi sehingga 100kHz.

Tidak ketinggalan, Sony turut memperkenalkan fon kepala monitor IER-M9 dan IER-M7 yang mana memberikan kualiti pengasingan dan kestabilan pada bunyi yang kebiasaannya dicari para artis semasa persembahan secara langsung.


[Tertiris] Ini Mungkin Rupa Sebenar Huawei P20 Pro / P20 / P20 Lite

Hanya tinggal beberapa minggu sahaja Huawei akan melancarkan peranti induk mereka. Peranti itu akan diperkenalkan pada 27 Mac depan. Melalui kongsian @evleaks, kini gambar barisan Huawei P20 tertiris. Ia memperlihatkan peranti sah akan hadir dengan tiga varian iaitu Huawei P20 Lite (kelas pertengahan), Huawei P20 (kelas atasan), dan Huawei P20 Pro (kelas premium).

Imej menunjukkan peranti diilhamkan daripada rekaan iPhone X dengan skrin ‘rongak’ di bahagian atas. Dua varian akan tampil bersama sistem dwi kamera manakala versi Pro akan didatangkan dengan sistem tri-kamera. Orentasi kamera utama juga diletakkan secara menegak yang dilihat akan menjadi trend pada tahun ini.

Memandangkan Evan Blass sering berkongsi maklumat hampir sahih, telefon ini menggunakan sistem biometrik pengimbas cap jari di bahagian dagu. Bagi kami rekaan sebegini agak tidak seimbang kerana menggabungkan reka bentuk moden dan tradisional. Bagaimanapun, untuk Huawei P20 Lite, pengimbas cap jari disertakan di sebelah belakang.

Apa-apapun di minggu yang mendatang kita mungkin bakal melihat lebih banyak gambar bocor disamping maklumat yang lebih terperinci.

Baca juga : [Khabar Angin] Harga Jualan Huawei P20 Didedahkan? Harga Bermula RM1,759…

Sumber


iQOO Neo Bakal Diperkenal Pada 2 Julai 2019 – Sokong Snapdragon 845 & Teknologi 4D Game Shock 2.0?

Terdahulu iQoo yang juga merupakan sub jenama vivo mula mengacah orang ramai dengan kemunculan pendatang baru mereka iaitu iQoo Neo. Peranti ini masih mengekalkan rekaan takuk kecil seperti model iQOO namun, ia menampilkan sokongan spesifikasi yang lebih asas.

Memetik maklumat tersebar, iQOO Neo bakal diperkenal kepada umum pada 2 Julai 2019 dalam sebuah acara pelancaran yang dijadualkan berlangsung di China. Perkara ini didedahkan oleh Naib Presiden iQOO, Feng Yufei sendiri menerusi laman Weibo.

Maklumat tertiris sebelum ini mendedahkan iQOO Neo membawakan paparan skrin 6.38 inci AMOLED dan ketersediaan tiga kamera utama. Enjin dalam peranti ini dijana oleh Snapdragon 845 dan bateri pula sebesar 4,420 mAh (pengecasan pantas 22.5W). Ia juga dikatakan menyertakan teknologi 4D Game Shock 2.0 dan Super Liquid Cooling.

[SUMBER]


Nokia 3.4 Kini Rasmi – Hadir Dengan Pemproses Snapdragon 460 & Dijual Pada Harga RM599!!

HMD Global, pengeluar telefon bimbit Nokia, telah merungkaikan Nokia 3.4 pada hari ini yang mana ia hadir dengan hadir dengan cip pemproses berprestasi tinggi  Qualcomm Snapdragon 460 Mobile Platform yang terbaharu dan dipadankan dengan RAM 3GB dan storan 32GB.

Peranti ini hadir dengan skrin bersaiz 6.39″ HD+ dan disertakan dengan skrin berlubang.

Kamera belakang peranti ini pula disertakan dengan 13M + 5MP + 2MP manakala bagi kamera hadapan pula ia disertakan dengan 8MP.

Kapasiti bateri juga tidak mengecewakan apabila ia hadir dengan 4000mAh.

Harga & Ketersediaan:


Statistik Penggunaan Instagram Berlipat Ganda Dalam Masa Dua Tahun

Analisis Global Web Index melaporkan sebanyak 30% pengguna internet mempunyai akaun Instagram, penambahan yang cukup ketara berbanding 18% pada akhir tahun 2013. Statistik tersebut juga melaporkan rata-rata pengguna internet mempunyai 6 atau lebih akaun sosial dan keaktifan seseorang di dalam media sosial berkait rapat dengan ekonomi individu. Laporan itu menyatakan golongan pengguna akaun sosial yang aktif tergolong dari golongan mereka yang berpendapatan rendah dan sederhana. Antara info menarik lain adalah :


EasyLaw – Aplikasi Undang-Undang Pertama Di Malaysia

EasyLaw adalah aplikasi undang-undang yang pertama dan utama untuk peranti mudah alih di negara ini yang membantu peguam, pelabur hartanah dan orang awam untuk bekerja dengan lebih pintar dan lebih cekap dengan alat bagus, kalkulator hartanya dan direktori interaktif.

EasyLaw kini dalam fasa pertama dan lagi, ia sudah membantu peguam kerja lebih bijak, menjimatkan masa dan mengurangkan kos dengan kalkulator yang berkaitan Harta-(termasuk kadar terkini Yuran Guaman & Duti Setem, Cukai Keuntungan Hartanah, Mortgage Loan dan lain-lain); Akta-Akta Malaysia (Undang-undang Malaysia) & Pesuruhjaya Sumpah. Lebih baik lagi, anda boleh menyimpan, mendapatkan semula dan berkongsi keputusan pengiraan tanpa membuang masa. Sila ambil perhatian bahawa versi iOS terkini kini menyokong Solicitors Ganjaran (Pindaan) 2017.

Aplikasi ini bukan semata-mata untuk peguam, malah ia juga membantu pelabur hartanah, bank dan berkenaan mendapat akses awam kepada semua yang berkaitan. Dalam fasa seterusnya, pasukan akan dapat melanjutkan Platfom Temui Peguam kepada orang ramai. Apabila dilaksanakan, orang ramai boleh berunding dengan peguam yang berdaftar melalui platform tersebut. Sesungguhnya, aplikasi mudah alih ini menjadi revolusi yang menggabungkan akses, kemampuan dan kemudahan kepada penggunanya.


FP Markets Memperluas Tawaran Dagangan CFD Dalam Komoditi, Logam dan Indeks

SYDNEY, 20 Oktober 2020 /PRNewswire/ — FP Markets berbesar hati mengumumkan peluasan rangkaian produk yang ditawarkannya. Syarikat tersebut yang baru memenangi anugerah ‘Best Value Global Forex Broker’ untuk dua tahun berturut-turut, terus menetapkan tanda arasnya dalam CFD dan Forex dan berbesar hati mengumumkan penambahan produk berikut dalam tawarannya:

Syarikat tersebut telah menawarkan lebih 60 padanan Tukaran Mata Wang Asing dan keputusan terkini untuk menambah tawaran komoditi, logam dan indeks ke dalam CFD adalah berita yang menggembirakan menjelang pilihanraya AS yang bakal tiba. Pengarah Urusan, Matt Murphie mengulas “Dolar AS akan diperhalusi pada minggu-minggu sebelum dan selepas pilihanraya AS dan penambahan produk akan membuka peluang dagangan tambahan.  Pilihanraya AS seringkali merupakan masa yang mendebarkan berdasarkan pada peningkatan ketidakstabilan dalam sejarah pasaran. Para pedagang menjangkakan keputusan pilihanraya akan dan menjadi salah satu alat untuk strategi perdagangan.”

Indeks Volatiliti (VIX) dan Indeks Dolar AS merupakan penambahan yang dinanti-nantikan oleh mereka yang ingin berdagang berdasarkan kesan pilihanraya. FP Markets juga mewujudkan Laman Web Pilihanraya AS khusus yang memaparkan berita terkini, webinar, artikel dan analisis.

Penambahan platinum, paladium dan gas asli menyediakan lebih banyak pilihan kepada mereka yang ingin berdagang dengan logam dan komoditi dalam suasana politik yang tidak menentu.

Ditubuhkan pada tahun 2005, FP Markets menyediakan para pedagang dengan spread yang lebih ketat serta pelaksanaan pantas yang berterusan. Dengan penggunaan harga Raw, mereka dapat mencapai agregat harga di seluruh penyedia kecairan terbaik. Pedagang Tukaran Mata Wang Asing dan CFD yang inginkan suasana dagangan optimum boleh terus berdagang.

Klik Di Sini untuk melihat senarai penuh produk Forex dan CFD.

Nota kepada Editor

Tentang FP Markets:

Untuk butiran lanjut tentang tawaran kami yang pelbagai, sila layari  https://www.fpmarkets.com

Foto – https://ering.com.my/wp-content/uploads/2020/10/fp-markets-memperluas-tawaran-dagangan-cfd-dalam-komoditi-logam-dan-indeks-1.jpg  Logo – https://ering.com.my/wp-content/uploads/2020/10/fp-markets-memperluas-tawaran-dagangan-cfd-dalam-komoditi-logam-dan-indeks.jpg

Keywords: Banking/Financial Service Computer/Electronics Mining Mining/Metals New products/services Financial Technology

Source: PRNEWSWIRE


Potongan Harga Istimewa Flash Plus 2, Dapatkan Segera Sebelum 5 Januari 2017!

Selepas sambutan yang hebat di dalam kempen Lazada Online Revolution, Flash Malaysia sekali lagi menawarkan penjimatan yang terbaik bagi menutup tirai tahun 2016 serta menyambut perayaan Krismas dan tahun baru yang akan menjelang tidak lama lagi. Ini adalah peluang terakhir anda pada tahun 2016 untuk mendapatkan Flash Plus 2 pada harga istimewa!

Flash Malaysia menawarkan Flash Plus 2 melalui stor mereka di Lazada dengan variasi 2GB RAM dan 16GB memori dalaman dijual pada harga RM479 (sebelum ini pada RM599), manakala variasi 3GB RAM dengan memori dalaman 32GB dijual pada harga RM599 (sebelum ini RM729).

Layari stor Lazada Flash Malaysia untuk mendapatkan Flash Plus 2 bermula dari 24 Disember 2016 sehingga 5 Januari 2017.


Android 9.0 Diberi Nama Rasmi – Android Pie

Setelah lama menunggu ketibaan sistem operasi Android P, kini ia telah dirasmikan dengan nama baharu Android Pie (Android 9.0).

Kemas kini terbaru ini akan mula diedarkan pada peranti Pixel dahulu, susul dengan Essential Phone, Android One, Xiaomi Mi Mix 2S, Nokia 7 Plus, OPPO R15 Pro, Vivo X21, OnePlus 6 dan Sony Xperia XZ2.

Kecerdasan buatan (AI) dan pembelajaran mesin (Machine Learning) yang lebih mendalam telah diintergrasikan pada Android Pie 9.0, di samping paparan skrin (Adaptive Brightness) dan penggunaan bateri (Adaptive Battery) telah pun dioptimasikan sepenuhnya tanpa menghauskan bateri.


Tablet Mampu Milik LG G Pad III 8.0 Membawakan Spesifikasi Lebih Baik

Dalam meraih populariti dengan keunikan kerangka modular yang diperkenalkan pada telefon pintar terbarunya, LG masih tidak mengabaikan pasaran tablet apabila ia telah melancarkan tablet mampu milik terbarunya dengan kemunculan LG G Pad III 8.0 baru-baru ini. Tanpa sebarang promosi atau khabar angin, tablet dari siri G Pad generasi terbaru ini telah mula dijual di Kanada melalui telco tempatan iaitu Rogers dan Fido.Berbanding dengan generasi sebelum ini, LG G Pad III 8.0 membawakan sokongan spesifikasi yang lebih baik dengan resolusi yang telah dipertingkatkan kepada 1200×1920 piksel dari 800×1280 piksel sebelum ini. Ia juga telah dilengkapi dengan pemproses yang lebih baik iaitu Qualcomm Snapdragon 617, dioperasikan oleh Android 6.0.1 Marshmallow serta RAM sebesar 2GB untuk kelancaran mengoperasikan lebih banyak aplikasi dalam satu masa. Selain itu, kapasiti bateri tablet ini juga telah ditingkatkan ke 4800mAh iaitu bertambah sebanyak 600mAh. Sebagai rujukan, LG G Pad III 8.0 telah dijual di Kanada pada harga CAD240 (kira-kira RM759).


Controller PS5 Boleh Digunakan Untuk Bermain Game Di Steam!!!

Ada sesuatu yang menarik mengenai controller PlayStation 5 apabila ia boleh digunakan untuk bermain game di PC bagi Steam.

Controller yang mempunyai dual sense ini boleh digunakan ketika bermain game di Steam kerana ia akan dihubungkan kepada Steam Input API. Jadi kawalan seperti rumble, gyro dan sebagainya boleh dilakukan.

Jadi, adakah sudah excited mencuba controller ini adalah lebih tepat lagi, teruja menantikan PlayStation 5 ini!!


Tempahan Jam Pintar COROS PACE Bermula Sekarang –  Harga RM 1,149

Jika anda seorang yang gemar aktiviti mencabar seperti mendaki gunung, berenang dan sebagainya, mungkin anda perlu mencuba COROS PACE – yakni jam pintar multisport yang berteknologi tinggi di pasaran.

COROS PACE dibina dengan fungsi pemantau kadar jantung untuk mengesan semua aktiviti senaman anda. Dengan hanya satu langkah pengaktifan, jam pintar ini mampu menjejaki kelajuan, jarak, ketinggian, dan pelbagai metrik aktiviti lain yang berkaitan.

Bagi yang berminat, pra tempahan telah dibuka bermula HARI INI hingga 26 Februari 2019. Setiap tempahan, pelanggan boleh memilih sama ada untuk membeli pada harga istimewa iaitu RM1,149 (Harga asal: RM1,299) atau memiliki tali jam percuma. Maklumat lanjut layari : COROS Malaysia.


Honor Tawar Promosi “Tidak Masuk Akal” Sempena Final Piala AFF Suzuki 2018!

Bersempena dengan final kedua Piala AFF Suzuki 2018 di Vietnam pada 15 Disember ini, Honor yang juga penaja utama perlawanan tersebut berbesar hati menawarkan promosi dan ganjaran hebat kepada orang ramai.

Bagi menghangatkan lagi suasana, Honor telah memberi peluang kepada orang ramai untuk memiliki peranti keluaran mereka dengan harga yang cukup tidak masuk akal! Tawaran adalah seperti berikut :

MODEL

HARGA ASAL

HARGA PROMOSI

HONOR 7X*

RM 849

RM 579

HONOR View10*

RM 1,599

RM 1,299

*Tertakluk terma & syarat. Terhad satu unit untuk seorang pelanggan.

Bukan setakat itu sahaja, bahkan orang ramai juga boleh membeli satu pakej unit khas yang mana didalamnya terdapat – 2 UNIT HONOR 7X + 1 UNIT HONOR VIEW 10 hanya pada harga serendah RM2,457 (harga asal : RM3,297) sahaja!

Tidak terhenti disitu! Orang ramai juga boleh memiliki aksesori eksklusif keluaran Honor berikut DENGAN HANYA RM 1 SAHAJA! :

Untuk maklumat lanjut dan ketahui tawaran menarik daripada Honor Malaysia, sila klik SINI!


DST Melancarkan InnoConnect, Ke Arah Membina Komuniti yang Berhubung

BANDAR SERI BEGAWAN, Brunei, 24 Okt. 2020 /PRNewswire/ — DST telah mencapai satu lagi kejayaan penting dengan pelancaran InnoConnect, sebuah lebuh raya digital yang membolehkan akses ke perkhidmatan dengan lancar dan dalam masa nyata. InnoConnect merupakan platform (pelantar) pertukaran data yang modular, mudah digunakan dan selamat. Ia juga merupakan komponen infrastruktur digital yang penting bagi laluan DST ke arah mencapai transformasi digital.

Pelancaran InnoConnect telah dirasmikan oleh Tetamu Kehormat, Yang Berhormat Dato Seri Setia Awang Abdul Mutalib bin Pehin Orang Kaya Seri Setia Dato Paduka Hj Mohammad Yusof, Menteri Pengangkutan dan Infokomunikasi di Ibu Pejabat DST.

Dalam era digital ini, DST peka bahawa kebolehan untuk para pelanggan dapat terhubung terus menggunakan perkhidmatan hanya dalam beberapa klik adalah sangat penting dan banyak memudahkan para pelanggannya. Oleh itu, DST memperluaskan lagi perkhidmatan mereka dengan memperkenalkan InnoConnect, yang membolehkan perkhidmatan disampaikan dengan lebih baik, serta mengelakkan pertindihan kerja, memanfaatkan data dengan lebih baik, dan menyampaikan perkhidmatan secara digital. InnoConnect juga menyediakan rangka kerja perkhidmatan penghantaran untuk membolehkan perkongsian maklumat dihantar dengan tepat, lancar, dan pada masa yang sama melindungi maklumat dengan selamat.

Radin Sufri bin Radin Basiuni, Ketua Pegawai Eksekutif Datastream Digital Sdn Bhd (DST) menekankan bahawa “InnoConnect merupakan penterjemah, pengurus aliran kerja, penutup jurang, pengantara untuk komuniti, perkhidmatan, platform, pangkalan data dan lebih penting lagi sebagai saluran untuk inovasi masa depan bagi membolehkan ekosistem digital terus berkembang.” Beliau menambah lagi, “Untuk mengeluarkan potensi penuh dari ekosistem platform tersebut, InnoConnect juga dilengkapi dengan penggunaan interaksi pelanggan omni-channel kami untuk memberikan perkhidmatan kepada sektor awam dan swasta.”

Dalam pelancaran InnoConnect ini, DST akan dapat menyokong sektor awam dan swasta untuk lebih mudah lagi terhubung ke rangkaian sistem, serta saling beroperasi dan mudah alih dalam perkhidmatan rangkaian ekosistem yang serba kompleks. Dengan usaha ini, akan boleh mengubah cara individu, peniaga dan penyedia perkhidmatan untuk saling berinteraksi antara satu sama lain, maka memudahkan lagi untuk berhubung dengan semua rakyat Brunei.

Untuk maklumat lanjut mengenai InnoConnect, sila layari laman web DST di www.dst.com.bn/innoconnect

Mengenai Datastream Digital Sdn Bhd (DST)

Datastream Digital (DST) telah lahir daripada evolusi infrastruktur dalam transformasi industri telekomunikasi Brunei. Ini diikuti pula oleh usaha transformasi digital utama DST sendiri. Sebelum ini, DST merupakan Penyedia Rangkaian Mudah Alih perkhidmatan penuh dan Penyedia Perkhidmatan Mudah Alih sepenuhnya sehingga sekarang, penyedia pertama digital berfokus pelanggan, aset ringan, dalam kemudahan tiga serangkai, iaitu perkhidmatan mudah alih, jalur lebar tetap dan semua perkara mendatar secara digital.

Kini, DST berkembang daripada penyedia perkhidmatan mudah alih menjadi penyedia perkhidmatan jalur lebar tetap, untuk Kediaman dan juga Perusahaan serta konvergen perkhidmatan mudah alih dan konvergen tetap, DST terus kekal sebagai penyedia telekomunikasi utama di Brunei. Dengan perkembangan perkhidmatan kepada jalur lebar tetap, ini merupakan kawasan pembangunan untuk pertumbuhan.

Dengan pengalaman telekomunikasi tradisional selama 25 tahun, dan corak pemikiran yang sentiasa berubah, DST terus membangunkan platform digitalnya dan terus membina ekosistemnya untuk menyediakan perkhidmatan-perkhidmatan digital, menyediakan nilai serta kemudahan sebagai keutamaan kepada pelanggannya di Brunei, dengan matlamat visi untuk berkembang ke rantau ini sebagai penyedia perkhidmatan digital.

Foto – https://photos.prnasia.com/prnh/20201015/2950934-1-a?lang=0Foto – https://photos.prnasia.com/prnh/20201015/2950934-1-b?lang=0

Keywords: Computer Networks Computer/Electronics Internet Technology Telecommunications New products/services Data Analytics

Source: PRNEWSWIRE


Tempah Pemandu Uber Terus Dari Dalam Aplikasi Google Maps

Google menjadikan hidup anda lebih mudah dengan fungsi baru yang diintegrasikan ke dalam Google Maps. Syarikat itu telah mengumumkan bahawa versi terbaru Google Maps pada Android dan iOS membolehkan pengguna meminta servis dari pemandu Uber terus dari dalam aplikasi Google Maps itu sendiri.

Versi terdahulu membolehkan anda menggunakan Google Maps untuk memeriksa anggaran harga dan melancarkan aplikasi Uber untuk mendapatkan pemandu. Kini, keseluruhan proses tersebut dilakukan terus di dalam Google Maps. Anda hanya perlu log masuk dengan maklumat akaun Uber anda dan ia sudah siap digunakan. Anda boleh mengakses fungsi ini pada bahagian “ride services” dan memilih perkhidmatan yang tersenarai.


Harman Lancarkan JBL Jr Khusus Untuk Kanak-Kanak

Jenama Harman sangat terkenal dalam industri audio dunia dan ia merupakan sebuah syarikat milik penuh oleh Samsung Electronics. Bersama-sama pelancaran produk JBL, Harman hari ini secara rasminya juga memperkenalkan JBL Jr.

Produk JBL Jr dipasarkan ke pasaran tempatan khusus untuk bagi golongan kanak-kanak urban yang sukakan muzik. Fon kepala ini tidak mengenakan warna seperti orang dewasa tetapi didatangkan dengan warna yang lebih ceria.

Ibu bapa yang ingin menghadiahkan anak kesayangan mereka boleh dapatkan JBL Jr JR300 BT atau JR300. Dua model ini boleh didapati dengan fungsi tanpa wayar Bluetooth ataupun fungsi tradisional iaitu berwayar.

Kanak-kanak yang berminat boleh menggabungkan warna kesukaan mereka dengan kombinasi warna yang berlainan. JBL Jr hadir direka mengikut saiz telinga kanak-kanak yang selesa untuk dipakai. Ia juga ringan dan boleh memainkan lagu sehingga 12 jam.

JR300 BT dan JR300 dijual pada harga RM239 dan RM129 seunit. Layari Lazada untuk pembelian atas talian.


Xiaomi Catat Kejayaan Pada Jualan 11.11!!! – Berjaya Jual 40 Ribu Unit!!!

Xiaomi hari ini mengumumkan bahawa mereka menduduki tempat pertama sebagai best-selling mobile brand di Malaysia dan ASia Tenggara menerusi platform Lazada dan Shopee.

Xiaomi mencatatkan jualan 40000 buah telefon bimbit dalam masa sehari. Dalam jumlah tersebut, Redmi 9A adalah telefon yang paling laris di lazada yang mana 9000 unit telah dijual.

BAgi Xiaomi Mi 10T Pro pula turut habis dijual pada dalam masa sehari. Ia juga berjaya mengungguli carta best-selling mobile brand di Lazada dan Shopee di Asia Tenggara.


“Triple Camera, Game Monster” – realme C3 Tiba Di Malaysia Pada 3 Mac Ini

realme berkongsi berita gembira apabila memaklumkan bahawa realme C3 bakal di bawa masuk ke pasaran tempatan tidak lagi – dijadualkan pada 3 Mac 2020. realme C3 merupakan peranti pertama dijana oleh cip MediaTek Helio G70 yang memfokuskan gaming untuk peranti bajet.

Pengumuman ini dibuat oleh pihak realme sendiri menerusi laman Facebook dan Instagram rasmi mereka sebentar tadi. Adakah korang teruja? Tidak sabar untuk ketahui mengenai harga dan ketersediaannya? Stay tuned bersama eRing okay?


Tingkah Laku yang Pantas Berubah Pada 2020 Percepatkan Pengguna Menerima Trend Digital, Kesihatan dan Kemampanan, Menurut PwC

NEW YORK, 9 Julai 2020 /PRNewswire/ —

Perkembangan pesat trend dan tingkah laku pengguna yang telahpun bermula sebelum berlakunya wabak COVID-19 telah melonjak ke hadapan dan akan mendorong syarikat-syarikat yang berhadapan dengan pengguna dan peruncit-peruncit untuk mencipta semula cara mereka menjalankan perniagaan, menurut laporan PwC yang baharu.

Dapatan daripada dua tinjauan yang diambil sebelum dan selepas pandemik COVID-19 dan diterbitkan hari ini dalam Tinjauan Pandangan Pengguna Global kali ke-11 berturut-turut oleh PwC memberi tumpuan pada tabiat serta tingkah laku membeli pengguna bandar dan bagaimana perubahan di peringkat global telah memaksa perkembangan pesat terhadap cara hidup yang lebih berciri digital. Berbilion-bilion orang di seluruh dunia tinggal di bandar dan penumpuan ini telah mencipta satu era baharu dalam penggunaan global; bandar menjadi hab tempat berlangsungnya aktiviti ekonomi.

Keputusan tinjauan ini mendedahkan bahawa pandemik dan langkah-langkah penjarakan sosial seterusnya yang dikenakan telah membawa kepada perubahan asas dari segi bagaimana pengguna bekerja, makan, berkomunikasi dan menjaga kesihatan mereka.

Pengguna telah menyesuaikan diri cara mereka membeli belah

Langkah-langkah penjarakan sosial dikenakan kerana coronavirus telah menjangkiti pengguna dalam seluruh aspek kehidupan, termasuk bagaimana mereka membeli barangan runcit. Meskipun membeli belah barangan runcit dalam kedai merupakan saluran pilihan utama, lebih sepertiga daripada pengguna (35%) kini membeli makanan secara dalam talian, dengan 86% yang membeli belah dalam talian merancang untuk meneruskannya selepas langkah-langkah penjarakan sosial ditamatkan. Bagi item bukan makanan, sebelum berlakunya pandemik aktiviti membeli belah dalam kedai masih dominan berbanding dengan membeli belah dalam talian dengan 47% pengguna berkata mereka membeli belah di kedai fizikal setiap hari atau mingguan berbanding membeli belah melaui telefon mudah alih (30%), komputer (28%) dan pembantu suara pintar (15%). Sejak itu, membeli belah dalam talian untuk barangan bukan makanan telah menyaksikan peningkatan yang tinggi (telefon mudah alih, 45%; komputer 41%; tablet 33%), trend ini dilihat ketara khususnya di China dan Timur Tengah, dengan 60% dan 58% responden masing-masing berkata bahawa mereka mula membeli belah lebih banyak pada telefon mudah alih mereka.

Kepentingan hubungan, komuniti dan penjagaan diri adalah jelas

Lima puluh peratus daripada golongan milenia dan 57% mereka yang mempunyai anak memberi tumpuan lebih besar ke atas kesejahteraan mereka berbanding kumpulan lain. Tumpuan terhadap penjagaan diri telah meningkat, dengan 51% pengguna bandar bersetuju atau sangat bersetuju bahawa mereka lebih memberi tumpuan untuk menjaga kesihatan mental dan kesejahteraan mereka, kesihatan fizikal serta diet lantaran COVID-19.

Penduduk bandar yang disoal selidik selepas wabak ini, melihat keselamatan dan sekuriti serta penjagaan kesihatan sama penting dengan kualiti hidup mereka seperti prospek pekerjaan, dengan 49% dan 45% responden masing-masing mengatakan sedemikian, berbanding 45% untuk pekerjaan.

Pengguna dan kemampanan

Kajian oleh kami menunjukkan penerimaan yang jelas terhadap kemampanan dan rasa tanggungjawab sivik. Umpamanya, dalam keputusan tinjauan yang diambil sebelum pandemik, 45% responden global kami berkata mereka mengelakkan penggunaan plastik bilamana mereka dapat melakukannya, 43% mengharapkan perniagaan bertanggungjawab terhadap kesan alam sekitar dan 41% mengharapkan peruncit menghapuskan beg plastik dan pembungkusan untuk barangan tidak tahan lama. Menariknya, apabila kami bertanya kepada pengguna siapakah yang paling bertanggungjawab untuk menggalakkan tingkah laku mampan di bandar mereka, 20% memilih “saya, pengguna” manakala 15% memilih “pengeluar atau pengilang.” Apabila kami bertanya kepada pengguna mengenai kesediaan mereka untuk berkongsi data, 49% berkata mereka bersedia berkongsi data mereka sekiranya ia membantu menambah baik bandar mereka.

“Meskipun sesetengah trend telah mengalami peningkatan buat sekian lama, kajian kami menunjukkan bahawa pandemik telah meningkatkan keinginan pengguna terhadap ketelusan, kemampanan dan kemudahan. Syarikat-syarikat yang akan meraih ganjaran paling banyak merupakan syarikat-syarikat yang telah membina kepercayaan bersama pengguna, melabur dalam perjalanan pembelian pelanggan hujung-ke-hujung yang lancar dan nirgeseran serta mengutamakan kesihatan dan keselamatan pengguna,” kata Steve Barr, Ketua Pasaran Pengguna Global, PwC AS.

Selain daripada itu, Oz Ozturk, Ketua Penasihat Pasaran Pengguna Global, PwC UK berkata, “Sepanjang 11 tahun kami menyoal selidik pengguna di seluruh dunia, belum pernah kami mendokumentasikan penumpuan tema-tema yang begitu jelas sekitar ketelusan, kemampanan dan kesedaran sosial. Pada saat yang begitu penting ini, keperluan untuk syarikat-syarikat yang berhadapan dengan pengguna mewujudkan kepercayaan bersama bakal pelanggan dapat dilihat dengan lebih jelas.”

Catatan untuk editorTinjauan Pandangan Pengguna Global ialah tinjauan ke atas pengguna global yang ke-11 berturut-turut oleh PwC. PwC menjalankan dua tinjauan dalam talian yang berasingan, tinjauan pertama mengumpul respons daripada 19,098 pengguna dari 27 negara atau wilayah dan 74 bandar antara Ogos dan September 2019. Tinjauan kedua pula mengumpul respons daripada 4,447 pengguna dari 9 negara atau wilayah dan 35 bandar antara April dan Mei 2020. Untuk memuat turun laporan penuh, kunjungi www.pwc.com/consumerinsights

Latar Belakang PwCDi PwC, tujuan kami adalah untuk membina kepercayaan dalam masyarakat dan menyelesaikan masalah-masalah yang penting. Kami merupakan jaringan firma dalam 157 negara bersama lebih 276,000 orang yang komited untuk membawakan kualiti dalam khidmat jaminan, khidmat nasihat dan khidmat cukai. Ketahui lebih lanjut dan maklumkan kepada kami tentang apa yang penting buat anda dengan mengunjungi kami di www.pwc.com.

PwC merujuk kepada rangkaian PwC dan/atau salah satu atau lebih daripada firma-firma anggotanya, setiap satu merupakan entiti undang-undang berasingan. Sila lihat www.pwc.com/structure untuk butiran lanjut.

Logo: https://ering.com.my/wp-content/uploads/2020/07/tingkah-laku-yang-pantas-berubah-pada-2020-percepatkan-pengguna-menerima-trend-digital-kesihatan-dan-kemampanan-menurut-pwc.jpg

Keywords: Computer/Electronics Electronic Commerce Health Care/Hospital Medical/Pharmaceuticals Mental Health Multimedia/Online/Internet Retail Survey, Polls & Research Data Analytics

Source: PRNEWSWIRE


6 Ciri-Ciri Menarik Pada Xiaomi Mi MIX 2!

Dengan harga jualan hanya RM2199, Xiaomi Mi MIX 2 sebenarnya boleh dianggap antara peranti yang paling berbaloi untuk anda miliki buat masa ini. Jadi bagi membantu anda melihat sendiri apakah keistimewaan dan juga keunikannya, eRing akan berkongsi dengan pembaca di luar sana tentang 5 ciri-ciri menarik Xiaomi Mi MIX 2:

Walaupun Xiaomi Mi MIX 2 dijual pada harga mampu milik yang setanding dengan harga jualan peranti kelas pertengahan, ia telah dilengkapi dengan sokongan spesifikasi terbaik setanding peranti flagship yang dijual pada harga yang jauh lebih mahal.

Xiaomi Mi MIX 2 tampil dengan sokongan spesifikasi yang terbaik kerana ia menyokong pemproses berprestasi tinggi dari Qualcomm Snapdragon 835 dan juga memori dalaman sebesar 64GB serta RAM 6GB.

Aspek rekaan yang premium pada Mi MIX 2 sememangnya sukar ditandingi kerana ia menampilkan penggunaan bahan yang terbaik seperti panel belakang diperbuat daripada seramik, kerangka lebih kukuh dengan aluminium siri 7000, dan juga rim lensa diperbuat daripada emas 18K.

Sehebat manapun sesebuah telefon pintar itu, ia masih boleh dianggap tidak lengkap sekiranya tidak dilengkapi dengan sokongan speaker berkualiti stereo. Jadi ini tidak menjadi kekurangan untuk Mi MIX 2 kerana ia hadir dengan dua buah speaker.

Sokongan skrin besar berukuran 5.99 inci dalam saiz kerangka yang kompak ini sememangnya kelihatan sangat menarik kerana ia memiliki bingkai yang sangat nipis. Malah ia juga menyokong nisbah paparan moden 18:9.

Dengan Mi MIX 2, anda mampu menggunakannya tidak kira di mana jua anda berada kerana penambahan jalur LTE global membolehkannya untuk disambungkan dengan apa jua rangkaian di seluruh dunia.

“Nantikan reviu eksklusif dari eRing!”


Wow! Samsung Electronics Jalin Kerjasama Dengan BTS!

Samsung Electronics secara rasminya menjalin kerjasama dengan kumpulan K-Pop popular, BTS untuk pemasaran peranti terbarunya. Difahamkan, ia sebagai inisiatif projek seni global band boy – “Connect, BTS” dengan kerjasama kurator dari lima bandar utama termasuk London, Berlin, Buenos Aires, Seoul dan New York. Bertujuan menghubungkan orang ramai dari seluruh dunia melalui seni.

Samsung akan menyediakan pengalaman realiti terimbuh (AR) dipanggil sebagai ‘AR Docent’ yang boleh dimuat turun ke peranti pengguna Galaxy. Ia akan membolehkan pengguna menikmati mengalami ruang pameran “Connect, BTS” dalam realiti maya.

Menerusi alat ini, ahli BTS iaitu RM, Jin, dan Jungkook akan muncul dan memberi arahan untuk menggunakan alat terswebut. Pengguna juga boleh mengambil gambar dengan ahli yang muncul di AR.

Tidak ketinggalan, terdapat juga khabar angin bertiup mengatakan berkemungkinan bakal muncul peranti siri Galaxy edisi khas BTS. Sumber juga berkata, kerjasama ini bukan kontrak model mudah sebaliknya, jalinan yang berterusan.

Nampaknya, kita boleh mengharapkan lebih banyak projek dari Samsung & BTS dalam masa terdekat ini.

Terdahulu, salah seorang anggota kumpulan BTS iaitu V telah muncul pada acara Samsung Galaxy Unpacked 2020 – sekaligus ramai berspekulasi Samsung mungkin mempunyai sesuatu yang istimewa untuk diumumkan.


XIAOMI MIUI 8 VS MIUI 7, APAKAH KEMASKINI TERBARU?

Xiaomi telah memperkenalkan paparan antaramuka MIUI terbaharu mereka yang dikenali sebagai MIUI 8. Boleh dikatakan hampir kesemua smartphone yang menyokong MIUI 8 sudah boleh memuat turun kemaskini terbaru ini pada peranti mereka. Untuk pengetahuan anda, MIUI 8 menawarkan penambahbaikan pada rekaan serta membawakan beberapa ciri-ciri baru.

Diinspirasikan daripada kaleidoscope, MIUI 8 kini tampil lebih berwarna warni, penuh animasi dan terdapat juga font baru hasil kerja tangan Xiaomi sendiri, Mi Lanting. Ingin mengetahui apakah perbezaan yang dapat dilihat pada Xiaomi MIUI 8 berbanding MIUI 7 serta fungsi baru yang tidak terdapat pada MIUI 7, kami senaraikan.

Ruangan notifikasi pada MIUI 8 juga menampilkan pengalaman penggunaan yang lebih dinamik. Kini tetingkap notifikasi dan juga ikon pintas tetapan telah disatukan dalam satu paparan yang sama dan ikon tetapan tersebut boleh diakses dengan kaedah leretan, berbanding MIUI 7 yang menempatkan semua ikon apabila ianya dileretkan ke bawah. Manakala bahagian paling atas MIUI 8 pula telah memaparkan ramalan cuaca dan juga ruang carian pantas.

Berbeza dengan MIUI 7 yang membolehkan anda mengambil screenshot biasa. Kini dengan adanya kemaskini MIUI 8, anda boleh menggambil screenshot yang lebih panjang. Hanya perlu menekan ikon Scroll selepas mengambil screenshot biasa, ia automatik mengambil screenshot yang panjang dan fungsi ini sangat praktikal bagi mereka yang ingin mengambil screenshot pada laman web.

Galeri pada MIUI 8 telah ditambahkan dengan pelbagai fungsi terbaru seperti penambahan alat suntingan video, penambahan stiker, coretan pada gambar, keupayaan memilih lebih banyak gambar dalam satu masa, kawalan perkongsian gambar pantas dan banyak lagi berbanding MIUI 7. Malah cara susunan gambar dalam kategori berbeza juga berlainan sekali jika dibandingkan dengan antaramuka sebelum ini.

Paparan antaramuka kamera turut mengalami kemaskini yang menarik, di mana sebelum ini anda perlu meleretkan jari ke kiri untuk mod penggambaran dan kiri pula menempatkan filters. Pada antaramuka kamera utama juga tersedia mod HDR, LED flash serta kamera hadapan. Tetapi berlainan sekali dengan antaramuka kamera pada MIUI 8, anda tidak lagi perlu meleretkan jari sebaliknya pada kamera utama tersedia dengan ikon filters, Modes, kamera depan, LED flash serta HDR.

Aplikasi Notes yang disediakan pada smartphone Xiaomi turut menerima kemaskini agar kelihatan lebih kemas dan menarik. Jika pada MIUI 7 menyediakan Notes dalam bentuk bar, berlainan pula pada MIUI 8 yang menawarkan paparan dalam bentuk grid. Bukan itu sahaja, pada MIUI 8 juga anda boleh menambah latar belakang nota yang ingin disimpan serta menyokong akses selamat menggunakan kata laluan atau pengimbas cap jari.

Selain menyokong fungsi asal sebagai sebuah kalkulator, anda juga boleh menggunakannya untuk pelbagai lagi fungsi lain seperti menguruskan kiraan pinjaman perumahan, jumlah cukai pendapatan yang perlu dibayar, pengiraan saintifik, penukaran mata wang asing, dan juga penukaran pelbagai unit berbanding MIUI 7 yang kelihatan lebih simple. Malah sokongan pelbagai fungsi tambahan ini sememangnya sangat praktikal kerana anda tidak lagi perlu bersusah payah memuat turun aplikasi lain.

Salah satu perkara yang sering menjadi kriteria penting kepada pengguna adalah sokongan mod penjimatan bateri bagi mendapatkan ketahanan bateri yang lebih lama. Dengan MIUI 8, kesemua aktiviti aplikasi secara background akan dihentikan seperti proses sync, kemaskini dan juga pengoperasian aplikasi tanpa anda sedari jika dibandingkan dengan MIUI 7. Malah pengaktifan aplikasi yang tidak diperlukan juga dapat dielakkan bagi mengurangkan masalah pembaziran bateri.

Sokongan aplikasi pengimbas pada MIUI 8 sememangnya sangat praktikal kerana ia menyokong pelbagai fungsi menarik seperti penyelesaian soalan Matematik yang akan dipaparkan dengan lebih terperinci sebaik sahaja ianya diimbas. Salah satu fungsi tambahan pada MIUI 8 adalah imbasan kad bisnes yang tiada pada MIUI 7. Selain itu, anda juga boleh menggunakannya untuk mengambil gambar objek tertentu bagi memudahkan pembelian objek tersebut secara atas talian.

Xiaomi MIUI 8 hadir dengan kebolehan untuk membuat aplikasi yang diklonkan serta menguruskan pelbagai akaun pada satu peranti yang tiada pada MIUI 7. Ini bermakna, dua aplikasi yang sama boleh dijalankan serentak pada satu peranti tetapi menggunakan akaun berbeza seperti Facebook, WhatsApps, WeChat dan pelbagai lagi. Bagi membezakan aplikasi yang telah diklon tersebut, terdapat ikon ‘kunci’ pada akaun kedua.

Butang pintas yang dikenali sebagai Quick Ball ini memudahkan anda untuk membuka menu mahupun tetapan dengan lebih cepat dan pantas. Terdapat lima menu utama yang disediakan iaitu Home, Menu, Lock, Screenshot serta Back. Apa yang menariknya lagi, anda boleh menukar sama ada satu, dua atau kelima-lima menu utama dengan pilihan butang pintas yang tersedia.

Sokongan Second Space pada MIUI 8 membolehkan anda untuk mendapatkan dua ruang berbeza di dalam satu peranti. Di mana anda boleh menggunakan ruang pertama untuk tujuan peribadi dan ruang kedua untuk tujuan kerja. Pengasingan dua ruang berbeza ini secara tidak langsung dapat memastikan pengurusan peranti yang lebih baik untuk penggunaan berbeza.

Tidak dinafikan, ramai di antara pengguna yang sering menerima mesej yang berunsurkan penipuan dan ini boleh melibatkan kerugian. Menyedari isu yang dihadapi ini, MIUI 8 telah disediakan dengan fungsi untuk mengesan mesej yang berunsurkan penipuan secara automatik. Dengan sokongan sistem yang telah diperbaiki, satu tetingkap amaran akan dipaparkan sebaik sahaja teks mesej berunsurkan penipuan diterima oleh pengguna.


Reviu Eksklusif: Peranti Hebat Black Shark 2 Pro – Memang Confirm Buat Korang Excited Main Game!

Pada ketika ini, pelbagai jenama telefon berlumba-lumba untuk menghasilkan peranti pintar yang mampu memberikan kepuasan ketika bermain game kepada pengguna. Black Shark pun tidak terkecuali menghasilkan peranti gaming terbaik iaitu Black Shark 2 Pro. Tapi bagus sangat ker? Atau hanya gimik dan propa semata-mata? Jom kita tengok!

Sebelum kita tengok dan kaji dengan lebih mendalam, nah spesifikasi ringkas Black Shark 2 Pro!

⚡ 6.39″ AMOLED
⚡ Qualcomm Snapdragon 855+
⚡ Adreno 640
⚡ 12GB RAM + 256GB ROM
⚡ Kamera Belakang: 48MP + 12MP
⚡ Kamera Hadapan: 20MP
⚡ 4000mAh(Quick Charge 3.0)
⚡ Harga: Bermula dari RM2499

Sekali pandang boleh buat korang tidak memalingkan pandangan korang. Memang lain daripada yang lain. Di insipirasikan oleh kereta lumba F1 pasti memberikan nafas baharu dari segi rekaan. Kualiti yang terbina juga sangat premium!

Logo Black Shark di bahagian belakang menambahkan lagi nilai eksklusif pada peranti ini. Ia turut ditampilkan dengan “Shark Eyes” RGB yang mana ia tampil dengan 2 garisan cahaya yang memberikan ketujaan ketika bermain game!

Tak puas tengok lagi? Nah rupa paras secara keseluruhan:

Nak main game puas-puas kena la ada skrin yang betul-betul dapat memaparkan kualiti yang terbaik. Black Shark 2 pro ini tampil dengan skrin memukau iaitu 6.39” Samsung AMOLED. Nak tahu apa yang membuatkan ia hebat? Peranti ini disertakan dengan teknologi TrueView Display yang mengoptimumkan kesan visual dan memberikan kualiti warna yang sangat cantik.

Lagi menarik apabila ia dihadirkan dengan independent DSP’s image processing power yang memberikan kadar kecerahan pada paparan serendah 2 nits. Jadi mata anda akan lebih selesa ketika menonton!

Seperti yang diketahui, Black Shark 2 Pro ini tampil dengan pemproses yang sangat berkuasa Snapdragon 855+ dan dipadankan dengan RAM sebesar 12GB dan ROM sebesar 256GB membuat ia diprestasi terbaik. Dengan kepantasan sehingga 2.96GHz CPU clock membuatkan Ia tampak unggul dalam memberikan grafik terbaik ketika bermain game. Memang syiok!

Jadi nak tahu jugak hebat ke tak spesifikasi dalaman Black Shark 2 pro ini, kami menguji peranti ini menggunakan AnTuTu Benchmark dan GeekBench 5. Hasil daripada ke dua-dua ujian ini menunjukkan ia berada dalam keadaan yang sangat baik dan diprestasi terbaik khususnya ketika bermain game!

Paparan dan spesifikasi dalaman memang terbaik dah untuk buat main game. Tapi apa ciri tambahan yang membuatkan pengalaman bermain game di tahap maksima. Kalau korang nak tau, menggunakan Black Shark 2 pro ini, korang boleh memantau prestasi telefon, menyekat notifikasi ketika bermain game dan macam-macam lagi tanpa perlu keluar daripada game tersebut.

Tampil dengan Game Dock 4.0 yang menyatakan maklumat yang dikehendaki seperti framerate, suhu dan pelbagai lagi.

Kawalan ketika bermain pun sangat baik dan smooth apabila dihadirkan dengan Master Touch yang memudahkan anda untuk mengawal ketika bermain game!

Sistem penyejukkan juga berjalan dengan sangat baik khususnya ketika bermain game pada waktu yang lama. Ia disebabkan oleh kombinasi teknologi liquid cooling yang mana ia tampil dengan micro-welding process, liquid-cooled heat plate dan liquid-cooled heat pipe.

Tak Percaya lagi? Nah kami kasi rakaman bermain game menggunakan Black Shark2 Pro ini!

Nak main game dengan best, jadi bateri pun kena la best. Kepantasan mengecas amat penting sebab kita mahu terus bermain game tanpa perlu menunggu lama bateri di cas penuh. Jadi kami uji kepantasan mengecas peranti ini.

Kami mula mengecas peranti ini ketika ia berada pada paras 27% iaitu pada jam 9.20.

Ia di cas 100% pada jam 10.27 pagi. Mengambil masa hanya selaman 1 jam 7 minit. Wow!!! Pantas gak!

Sungguhpun ia merupakan peranti yang memberiki fokus pada gaming, tetapi hasil gambar daripada kamera belakang (48MP + 12MP) dan kamera hadapan (20MP) memberikan hasil gambar yang sangat baik. Tak percaya? Tengok sendiri!

Secara keseluruhannya, Black Shark 2 Pro ini adalah angat baik khsususnya dari segi rekaan dan prestasinya ketika bermain game. Kaki game pasti sangat berpuas hati ketika bermain game menggunakan peranti ini. Kamera juga not bad! Jadi memang excited kalau karang main game menggunakan Black Shark 2 Pro ini!!

Artikel Berkaitan:


Laporan MoEngage Perkukuh Kesan Positif Pemperibadian Berasaskan Tingkah Laku dan Penglibatan Pelanggan berpandukan Pandangan Mendalam

SINGAPURA, 30 Jun 2021 /PRNewswire/ — MoEngage, platform penglibatan pengguna yang utama, hari ini mengumumkan dapatan daripada Laporan Penanda Aras Penglibatan Pengguna Asia Tenggara 2021. Laporan tersebut merangkumi data daripada 6.6 juta pengguna di seluruh Asia Tenggara, terutamanya dari Indonesia, Singapura, Malaysia, Filipina, Thailand dan Vietnam serta meninjau trend dan peluang penting di rantau ini.

Dalam laporan ini, MoEngage menganalisis tingkah laku pengguna khususnya dalam tiga sektor industri yang dominan iaitu peruncitan, perbankan dan kewangan serta hiburan digital. Melihatkan bagaimana pengguna terlibat dan bertindak balas terhadap pelbagai saluran komunikasi, laporan ini menunjukkan penanda aras, strategi dan taktik untuk membantu pemasar meluaskan penglibatan pelanggan terperibadi.

Mulai Januari hingga April 2021, MoEngage memfokuskan empat saluran komunikasi dalam ketiga-tiga sektor yang dinamakan: pemberitahuan tolak, emel, mesej dalam-aplikasi dan mesej laman sesawang. Dapatan penting termasuk:

Secara keseluruhan, dapatan tersebut menunjukkan kepentingan menganalisis tingkah laku pengguna secara terperinci dalam setiap saluran kritikal dan membangunkan jangkauan yang proaktif dan reaktif yang berkaitan dengan pandangan ini. Tumpuan khusus terhadap hal ini mewujudkan penumpuan pelanggan, lalu memastikan jenama-jenama memenuhi dan melangkaui jangkaan pelanggan mereka dan meningkatkan kesetiaan jangka panjang serta urusniaga berulang.

“MoEngage komited untuk membantu pelanggan kami meningkatkan prestasi perniagaan melalui penggunaan data yang berkesan serta menyokong kejayaan seluruh ekosistem pemasaran digital dan pengiklanan secara menyeluruh dengan berkongsi pandangan mendalam kami bersama komuniti,” kata Saurabh Madan, Pengurus Besar, SEA & A/NZ di MoEngage. “Tingkah laku pengguna di Asia Tenggara telah berubah dengan pantas sejak tahun lalu dan penerimaan digital dalam industri-industri telah dipercepatkan semasa tempoh pandemik. Kami berasa gembira dapat menyediakan organisasi-organisasi di seluruh dunia dengan pandangan holistik mengenai bagaimana pelanggan semasa dan prospektif mereka berkelakuan dan membimbing mereka melalui penglibatan pelanggan berpandukan pandangan mendalam dan perjalanan pertumbuhan perniagaan.”

Data yang dianalisis untuk Laporan Penanda Aras Penglibatan Pengguna Asia Tenggara MoEngage 2021 merupakan proprietari sepenuhnya dan diperoleh daripada berjuta-juta pengguna di Asia Tenggara yang terhubung oleh organisasi-organisasi menggunakan platform MoEngage. Di samping dapatan daripada data, laporan berkenaan juga merangkumkan pandangan mendalam dan panduan yang boleh diambil tindakan daripada jenama-jenama terkemuka termasuk Zilingo, Kredivo, Homecredit Philippines, Marks & Spencer, OVO dan banyak lagi. Laporan penuh boleh didapati DI SINI.

Latar Belakang MoEngage

MoEngage ialah platform penglibatan berpandukan pandangan yang dibina untuk pemasar yang peka terhadap pelanggan serta pemilik produk, mendayakan pemperibadian hiper yang luas merentas pelbagai saluran. Dengan automasi dan pengoptimuman berkuasa AI, jenama-jenama boleh menganalisis tingkah laku audiens dan melibatkan pengguna di setiap titik perjalanan pembelian mereka. Lebih 1,000 jenama seperti CIMB bank, JD.ID, Telecom Malaysia, Blibli, Alodokter, Bigbasket, Flipkart, McAfee, Deutsche telecom dan banyak lagi merentas 35 negara menggunakan MoEngage untuk menghantar 50 bilion mesej kepada 500 juta pengguna setiap bulan. MoEngage telahpun diiktiraf sebagai peneraju dalam bidangnya oleh Gartner, Forrester dan G2. Mempunyai pejabat-pejabat di sembilan negara, MoEngage disokong oleh pelabur-pelabur termasuk Eight Roads, F-Prime Capital, Matrix Partners, Helion Ventures, Exfinity Ventures dan Venture East. Untuk mengetahui lebih lanjut, kunjungi www.moengage.com.

Keywords:  Advertising Computer/Electronics Electronic Commerce Retail Survey, Polls & Research

Source: PRNEWSWIRE


Maxis Salur Sumbangan Menerusi Program ‘Bersukur Raya Dengan Maxis’

Sinonim dengan kempen #KitaSapotKita Maxis untuk menginspirasi semangat positif walaupun dalam keadaan yang mencabar di seluruh negara, nilai memberi dan berkongsi tetap kuat dipraktiskan di bawah ‘normal baru’. Dalam program khas ‘Bersyukur Raya Dengan Maxis’, 300 keluarga di beberapa wilayah di Semenanjung Malaysia menerima bungkusan makanan, dengan usaha yang diselaraskan oleh sukarelawan Maxis, M Squad.

Sukarelawan menyelaraskan usaha tersebut dengan Ketua Kampung, Ahli Dewan Undangan Negeri (ADUN), pihak berkuasa dan rangkaian tempatan untuk mengenal pasti isi rumah yang memerlukan di bandar Batu Pahat, Johor Bahru, Nilai, Tanah Putih, Setiu dan Machang. Bungkusan makanan yang mengandungi tepung gandum, beras putih, minyak masak, mi segera dan pelbagai barangan dalam tin, kemudian dibungkus dan dihantar menggunakan perkhidmatan penghantaran dengan langkah SOP yang ketat kepada setiap penerima.

M Squad adalah program sukarelawan pekerja Maxis yang memberi peluang untuk mengambil bahagian dalam aktiviti khidmat masyarakat dan inisiatif prihatin yang diambil berat oleh mereka, dan untuk menyumbang kepada masyarakat. Tidak seperti aktiviti sambutan amal perayaan Maxis sebelumnya, hanya sejumlah sukarelawan berada di kawasan untuk mematuhi SOP semasa dan garis panduan jarak sosial. Sukarelawan M Squad dilengkapi dengan topeng muka dan pembersih tangan, dan memastikan hubungan minimum ketika bungkusan makanan diedarkan.

Pada bulan Ramadan, Maxis bekerjasama dengan Astro untuk mengedarkan 9,000 paket Bubur Lambuk kepada pekerja barisan hadapan dan rumah amal di seluruh lokasi di Kuala Lumpur dan Lembah Klang, termasuk Hospital Kuala Lumpur, IPD Sentul dan Rumah Titian Kasih. Aktiviti di sekitar Bubur Lambuk seperti kuiz Bahasa Inggeris dan pertandingan kreatif juga dianjurkan untuk pelajar eKelas, program komuniti utama Maxis.


Dapatkan Ganjaran Hebat Dengan ‘Program Naik Taraf Tahunan Samsung’

Berita baik untuk semua! Samsung  kini meluaskan lagi  ‘Program Naik Taraf Tahunan Samsung’ dengan menawarkan pelbagai ganjaran yang lebih baik kepada semua pemilik Galaxy Note9!

Bermula 14 September hingga 2 Disember 2018, dengan tambahan sebanyak RM100 atas pembelian baru Galaxy Note9, pelanggan layak menerima diskaun 10% ke atas pembelian peranti Galaxy Note Siri terkini pada tahun 2019.

Bukan itu sahaja, malah pelanggan juga akan menerima sebanyak 5,000 mata ganjaran Samsung (Samsung Reward Points) secara percuma yang mana perlu diaktifkan melalui aplikasi ahli samsung.

Baca juga :

Di samping itu , pelanggan yang membuat bayaran melalui Pelan Pembayaran Mudah pengedar sah Samsung yang terpilih layak menerima bayaran pengecualian selama satu bulan untuk Galaxy Note 9 yang dimiliki mereka.

Manakala, bagi pelanggan yang memiliki Galaxy Note 9 secara tunai pula, layak menerima Perlindungan Samsung Plus bernilai RM298.


Huawei nova 2 Lite Kini Menyokong Fungsi VoLTE Dan VoWiFi

Huawei hari ini mengumumkan dua fungsi terbaharu untuk peranti kelas pertengahan mereka, Huawei nova 2 Lite kepada para pengguna di Malaysia. Dua fungsi yang ditawarkan ialah sokongan sambungan VoLTE dan VoWiFi.

Fungsi VoLTE merupakan fungsi dimana pengguna boleh menikmati panggilan suara berkualiti tinggi, sementara VoWiFi pula membolehkan pengguna membuat panggilan suara melalui sambungan WiFi.

Buat masa ini, syarikat telco yang menawarkan fungsi VoLTE dan VoWiFi untuk Huawei nova 2 Lite ialah Digi dan U Mobile. Manakala, para pengguna rangkaian Unifi dan Yes 4G, mereka hanya ditawarkan fungsi VoLTE sahaja. Tiada pengumuman untuk rangkaian telco lain.

Huawei nova 2 Lite dilengkapi paparan 5.99” FullView Display, cip pemproses Snapdragon 430, RAM 3GB, dan storan 32GB. Ia dioperasikan Android 8.0 Oreo dan EMUI 8.0 terus daripada kotak. Harga yang ditawarkan untuk pasaran Malaysia ialah RM799 seunit.

Baca juga :

Reviu Eksklusif (Bah 2): Huawei nova 2 Lite, Peranti Seksi ‘Inti’ Berprestasi!


Reviu Eksklusif: OPPO R9s Valentine Red Edition, Berwarna Merah Dilancarkan

HARGA: RM 1,798

Sejak pelancaran OPPO R9s pada bulan Januari yang lepas, ia telah mendapat sambutan hebat daripada peminatnya. Menurut pihak OPPO, pra-tempah peranti ini telah mencipta rekod jualan baru berbanding pra-tempah pada F1s yang sebelum ini menjadi juara bagi syarikat ini. Sempena Hari Kekasih pada 14 Februari yang lepas, OPPO telah melancarkan warna baru iaitu merah yang melambangkan kebahagian, kejayaan dan membawa tuah kepada anda semua. Selain warna baru yang sangat memikat hati, apa kelebihan lagi pada R9s? Baca selanjutnya…

(1) Kotak pembungkusan berwarna merah (2) R9s Valentine Red Edition dan pelindung skrin (3) casing jernih (4) adapter pengecasan pantas (5) kabel microUSB (6) earphone (7) Pin slot (8) kad waranti dan buku panduan.

OPPO R9s telah melakukan pembaharuan dari segi rekaan di mana kali ini OPPO memperkenalkan rekaan garisan belakang antena yang baharu. Gelung hitam yang merentasi panel belakang telah digantikan dengan dua set tiga garisan ultra-halus. Garisan antena baru nampak lebih selari berbanding garisan antena yang dahulu dan ia juga menawarkan prestasi yang lebih baik berbanding generasi sebelumnya.

Nampaknya penggunaan butang fizikal Home pada OPPO R9s telah digantikan dengan butang jenis sentuhan yang sensitif mirip seperti iPhone 7 dan 7 Plus. Pada butang yang sama juga bertindak sebagai butang untuk mengimbas cap jari.

Menampilkan kerangka unibodi, R9s menempatkan slot kad SIM jenis micro SIM di bahagian sisi kanan smartphone dengan sokongan hibrid dan butang kuasa. Manakala sisi kiri hanya menyediakan butang laras volume sahaja.

Pada bahagian bawah smartphone kelihatan padat kerana telah menempatkan port microUSB yang berada di tengah-tengah serta port audio jack. Selain itu, turut kelihatan ada lubang speaker bergril serta mikrofon dengan kemasan logam berskru.

Berbeza dengan model OPPO F1s, pada bahagian tengah kamera belakang R9s adalah sensor terbaharu Sony IMX398, sensor 1/2.8 inci ini telah dibangunkan bersama Sony dan OPPO. Gandingan sensor ini dan aperture f/1.7 yang memerangkap 40% lebih cahaya berbanding generasi sebelumnya menawarkan kelajuan hasil imej yang lebih cerah, dinamik warna yang lebih baik dan juga pengurangan noise di dalam gambar.

Manakala untuk penggambaran swafoto pula, OPPO R9s turut menawarkan lensa beresolusi 16 Megapiksel dengan sokongan pelbagai mod menarik di antaranya adalah Beautify 4.0 dan Beauty Panoroma.

Sudah banyak smartphone high-end yang diperkenalkan hari ini menyokong fungsi pengimbas cap jari, begitu juga dengan OPPO R9s. Bagi yang mementingkan aspek keselamatan smartphone daripada diakses oleh individu yang tidak diingini, R9s adalah satu pilihan yang terbaik buat anda.

Selain menyediakan akses pengimbas cap jari yang lebih pantas, iaitu hanya 0.22 saat sahaja, ia juga menyokong lima cap jari dengan menu berbeza.

Bagi yang gemar bermain permainan HD di dalam smartphone, R9s boleh dipertimbangkan. Selain dibekalkan dengan RAM sebesar 4GB, ia turut dikuasakan oleh pemproses Qualcomm Snapdragon 625.

Editor sendiri telah cuba bermain permainan Real Racing 3, Asphalt 8: Airborne dan Modern Combat 5, ternyata ia memaparkan grafik yang sangat lancar. Jadi, tidak menjadi masalah untuk anda bermain permainan HD di dalamnya.

Sokongan teknologi VOOC Flash Charge pada OPPO R9s pastinya menjanjikan masa mengecas yang sangat pantas kerana berdasarkan kenyataan yang dibuat, dengan hanya 5 minit masa mengecas, anda berupaya menikmati 2 jam masa panggilan. Ini bermakna, anda tidak perlu menunggu terlalu lama untuk mengecas penuh bateri berkapasiti 3010mAh yang dimiliki oleh smartphone ini.

Ingin mengetahui sejauh mana kepantasan mengecas yang OPPO R9s? Editor sendiri telah mencuba untuk mengecas peranti ini menggunakan teknologi VOOC Flash Charge. Mari lihat sendiri keputusan ujian yang dijalankan oleh editor.

Memandangkan OPPO R9s ini dikuasakan oleh Qualcomm Snapdragon 625 yang dilancarkan bersama pemproses Octa Core 2.0GHz, tidak menjadi masalah untuk editor menjalankan ujian benchmark ke atasnya. Digandingkan bersama Honor 8 dan juga Motorola Moto Z Play, mari kita lihat keputusannya!


Reviu Eksklusif: Nak Jadi Game Streamer Guna Predator Triton 300!! Confirm Padu!

Sekarang ni ramai giler orang jadi game streamer dekat Facebook mahupun YouTube. Korang pun sebenarnya boleh jadi Streamer yang best kalau korang ada komputer riba yang power untuk stream ketika korang main game.

Predator Triton 300 mungkin adalah jawapannya. Tak percaya? Baca ni!!

Sebelum korang nak tahu hebat atau tidak komputer riba ini, better korang tengok spesifikasi peranti ini dahulu.

❤ Windows 10 Home
❤ Intel Core i7-9750H
❤ 15.6″ FHD IPS 144Hz Slim Bezel LCD
❤ NVIDIA GeForce GTX 1650 dengan 4GB GDDR5
❤ Memori: 8GB DDR4 2666MHz
❤ Storan: 512GB PCIe NVMe SSD
❤ Bateri: 59Wh Li-ion
❤ Harga: RM4,799

Nak jadi streamer, korang kena ada komputer riba yang stylo anda futuristik. Biar yang menonton tu kagum dan cemburu dengan korang punyer laptop. Disebabkan itu, Predator Triton 300 tampil dengan logo Predator di bahagian belakang membuatkan ia tampak mewah.

Bucu peranti ini tidak seperti laptop lain, ia tampil seperti dipotong yang memberikan sentuhan baharu pada komputer ini.

Rekaan laluan sistem pengudaraan di bahagian belakang turut memberikan sentuhan futuristik kepada anda. Mesti tak puas kan? Nah tengok ni!!

Nak jadi game streamer, korang kena perform time main game!! Jadi antara benda yang perlu diambil kira ketika main game adalah skrin kena baik supaya korang boleh perform time main game!! Predator Triton 300 ini tampil dengan 15.6″ FHD IPS IPS Slim Bezel LCD.

Tampil dengan kadar segar semula 144Hz dan 3ms Overdrive respond membuatkan paparan korang memang berada pada prestasi terbaik khususnya ketika sedang dipaparkan grafik yang gempak!!! Gambar lebih jelas dan tiada kekaburan.

Kalau tengah streaming, tapi laptop lag, buat malu jer!! Tapi korang jangan risau sebab komputer riba ini tampil dengan pemproses Intel Core i7 dan dipadankan dengan NVIDIA GeForce GTX 1650 4GB DDR5 memang syiok.

Lagi best Predator Triton 300 8GB RAM DDR4 2666MHz dan 512GB PCIe NVMe SSD yang membuatkan korang boleh bermain game yang berkapasiti yang sangat besar. Lebih banyak game boleh dimain. Jadi lebih banyak penonton boleh tertarik dengan anda!!

Korang mesti tak percaya lagi kan, jadi kami pun uji peranti ini menggunakan UserBenchmark dan Crystaldisk Benchmark. Hasil ujian ini mendapati, komputer riba ini tampil dengan prestasi yang sangat menakjubkan. Tak percaya? tengok sendiri!!

Kalau korang nak tahu, Predator Triton 300 ini tampil dengan AEROBLADE 3D Technology yang mana ia merupakan sistem penyejuk yang sangat hebat. Rekaan ini mempertingkatkan aliran udara dan bunyi yang dapat dikurangkan. Jadi, ketika korang stream tak ada bunyi yang menganggu.

Rekaan bionic ini sangat memudahkan aliran udara. Ditambah dengan 59 bilah kipas yang sangat nipis yang mana setiap satu hanya berketebalan 0.1mm memberikan prestasi penyejukkan yang lebih baik.

Nak main game, stylo kena ada. Disebabkan itu, Predator Triton 300 ini tampil dengan 4-zone RGB customized keyboard yang menggunakan Predator typeface.

Turut dihadirkan dengan butang Turbo bagi overclocking segera atau anda boleh melakukan tetapan pada PredatorSense. Korang boleh pelbagai tetapan termasuklah warna pada papan kekunci.

Nak jadi streamer, komputer kena la ada sistem bunyi yang best. Barulah seronok nak main dan orang tengok. Korang jangan risau sebab Predator Triton 300 tampil dengan Waves MaxxAudio yang mempertingkatkan bunyi dari laptop anda.

Bunyi bass pun just nice sebab ia dihadirkan dengan dengan MaxxBass yang menambahkan lagi perincian audio ketika bermain.

Ketika korang nak main game secara online atau streaming, komputer riba korang kenalah low latency dan sambungan yang utuh lagi stabil. Korang tak perlu risau, sebab Predator Triton 300 hadir dengan killer E2500, Killer Wi-Fi 6 AX1650 dan Killer Doubleshoot Pro.

Jadi ketika bermain secara atas talian, korang tiada sebarang gangguan kerana sambungan pastinya lancar sahaja.

Predator Triton 300 ni tampil dengan bateri yang sangat baik iaitu 59Wh Li-ion. Jadi kami nak uji sejauh mana kepantasan ia mengecas. Kami mula mengecas peranti ini pada jam 9.01 pagi ketika bateri berada pada 8%.

Ia mencapai 100% pada jam 10.31. Mengambil masa hanya selama 1 jam 30 minit. Memang berdesup!

Kepada sesiapa yang nak start streaming atau nak upgrade komputer gaming korang, Predator Triton 300 adalah jawapannya. Dengan harga yang sesuai dengan spesifikasi yang ditampilkan, pastinya mebuatkan anda mempunyai pengalaman gaming yang terbaik!!!


Prestasi Dalaman Siri iPhone 12 Sedikit Mengecewakan? Catat Skor Lebih Rendah Dari Snapdragon 865+??

Sungguhpun Apaple memberi ‘fake hope’ dan tidak melancarkan siri iPhone 12 tempoh hari, tetapi mereka mengumumkan bahawa peranti terbaharunya akan mengguanakan cip pemproses Apple A14. Namun tampak sedikit mengecewakan.

Menurut pendedahan dari laman AnTuTu, memperlihatkan keupayaan pemproses ini hanya meningkat sedikit sahaja iaitu 572333 mata dan masih rendah berbanding Snapdragon 865+ iaitu melebihi 600 000.

Namun sejauh manakah keupayaan peranti Siri iPhone 12 ini perlu kita nantikan ketika ia dilancarkan kelak.


Promosi Istimewa Khas Buat Peminat Setia vivo – Diskaun Sehingga 50%!

TAWARAN KHAS buat peminat setia vivo! Sebagai penghargaan kepada peminat setia, vivo kini gembira untuk menawarkan promosi istimewa khas buat peminat setia – ‘VFans Sale’. Promosi bermula sekarang – 31 Julai 2019!

Menariknya pada promosi kali ini, vivo menawarkan promosi ‘gila-gila’ termasuklah satu tahun waranti lanjutan untuk mana-mana telefon pintar siri Vivo V dan harga promosi untuk vivo Y17 berharga RM899.

Selain itu, vivo juga menawarkan diskaun sehingga 50% untuk sejumlah aksesori terpilih dan perkhidmatan pembersihan percuma untuk telefon pintar vivo – setiap hari Sabtu dan Ahad sepanjang bulan Julai.

Tidak terhenti disitu, vivo turut mengadakan kontes khas untuk superfans yang pastinya menawarkan ganjaran menarik buat semua. Untuk maklumat lanjut , sila layari vivo Malaysia.